The Wanted | Headliner\n“Rule The World”… The Wanted ponovo na okupu\nPosle sedmogodišnje pauze jedan od najpopularnijih britanskih bendova se vraća na scenu. The Wanted su ponovo zajedno i predstavljaju novi video singl pod nazivom “Rule The World“. Pesma donosi zvuk klasičnog The Wanted hita spakovanog u moderan aranžman koji je spreman da osvoji plejliste radio stanica širom sveta. PEVAČ BENDA THE …\nPevaču Tomu Parkeru dijagnostikovan je tumor na mozgu, koji ne može da se operiše i to samo nekoliko nedelja pre nego što će po drugi put postati otac. Tridesetdvogodišnji muzičar ima glioblastom četvrtog stadijuma – agresivni tumor koji se može brzo proširiti ako se ne leči. U izjavi objavljenoj na …


Moskva: Zloglasna evropska solidarnost postavljena iznad zdravog razuma\nBrisel bi trebalo da bude svestan posledica nepromišljene podrške otvoreno politizovanih koraka Praga prema Moskvi. Ova politika je veoma opasna, navodi se u saopštenju portparola Ministarstva spoljnih poslova Marije Zaharove.\n„Nepromišljena podrška Evropske unije otvoreno politizovanim postupcima Praga vrlo je opasna, jer podstiče uverenost u nekažnjivost i stvara lažni osećaj svedozvoljenosti. Polazimo od činjenice da Evropska unija shvata posledice takve politike. Govoriti sa pozicije sile, koristiti jezik ultimatuma u savremenoj diplomatiji nikome nije dozvoljeno“, istakla je Zaharova komentarišući izjave šefa evropske diplomatije Žozepa Borelja o "odlučnom odgovoru" EU na dejstva ruskih obaveštajnih službi.\n„Naprotiv, zalagali smo se i nastavljamo da podržavamo bezbednost i stabilnost na zajedničkom evropskom kontinentu za Rusiju i zemlje Evropske unije. To se može postići samo uzajamnim poštovanjem, uvažavanjem međusobnih interesa, ravnopravnom i obostrano korisnom saradnjom“, dodaje se u komentaru.\nMoskva smatra retoriku šefa evropske diplomatije nastavkom neprijateljske politike EU, dodala je Zaharova.\n„Umesto da detaljno razmotri uzroke incidenta u Češkoj pre sedam godina, Evropska unija se zapravo pridružuje neosnovanim optužbama čeških vlasti“, navela je Zaharova.


OBAVIJEST ZA JAVNOST U POSTUPKU IZMJENA I DOPUNA TARIFNE METODOLOGIJE\nDržavna regulatorna komisija za električnu energiju (DERK) u svom radu kontinuirano prati i podupire proces razvoja tržišta električne energije u Bosni i Hercegovini. Siguran i pouzdan rad elektroenergetskog sistema, uz postojanje funkcionalnog načina pružanja pomoćnih usluga, je osnovni preduvjet za daljnji razvoj tržišta i kvalitetno snabdijevanje kupaca električne energije. Efikasno balansno tržište mora se zasnivati na transparentnim odnosima između svih učesnika na tržištu električne energije.\nAnalizirajući dosadašnji rad balansnog tržišta u Bosni i Hercegovini, te razvoj energetskih propisa Evropske unije koji putem mehanizama Energetske zajednice postaju obavezujući i za BiH, DERK procjenjuje da postoje opravdani razlozi za njegovo unapređenje. U tom cilju je DERK na sjednici održanoj 28. jula 2021. godine utvrdio Nacrt odluke o izmjenama i dopunama Metodologije za izradu tarifa za usluge prijenosa električne energije, nezavisnog operatora sistema i pomoćne usluge.\nIstovremeno, Državna regulatorna komisija za električnu energiju daje\nO ODRŽAVANJU OPĆE JAVNE RASPRAVE\nNacrt odluke o izmjenama i dopunama Metodologije za izradu tarifa za usluge prijenosa električne energije, nezavisnog operatora sistema i pomoćne usluge daje se na uvid javnosti u cilju prikupljanja primjedbi, komentara i mišljenja zainteresiranih lica, a u svrhu poboljšanja teksta.\nZainteresirana lica mogu bez naknade dobiti Nacrt odluke u sjedištu DERK-a u (Tuzla, Đorđa Mihajlovića 4/II) ili isti preuzeti u elektronskoj formi sa internet stranice www.derk.ba. Usmeni i pisani komentari mogu se dati na općoj javnoj raspravi koja će se održati u utorak 7. septembra 2021. godine, sa početkom u 11,00 sati, putem internet komunikacijske platforme. Općoj javnoj raspravi mogu prisustvovati sva zainteresirana lica, bez posebnih ograničenja osim u pogledu trajanja izlaganja komentara, a čiji zahtjev za učešće bude dostavljen DERK-u do dana koji prethodi održavanju rasprave.


Obnovljivi izvori energije - Pošaljite zahtev | Tender5.net\nObnovljivi izvori energije - pošaljite zahtev\nŽivot i funkcionisanje ljudi je uglavnom zasnovan na korišćenju toplotne i električne energije, koje se u kasnijim tehnološkim postupcima mogu prevesti u ostale vidove energije. Toplotna i električna energija se danas u velikom procentu dobijaju iz neobnovljivih izvora energije, fosilnih goriva: ugalj, nafta i derivati nafte, prirodni gas i nuklearna goriva. Problemi sa ovim izvorima energije su u njihovoj ograničenoj količini, rasprostranjenosti, zagađenju životne sredine, tzv. efekta staklene bašte.\nSve više ljudi se odlučuje da bar deo potrebne energije proizvodi sam uz pomoć obnovljivih izvora energije koja je rasprostranjena svuda oko nas, nalazi se u prirodi i obnavlja se u celosti ili delimično. Ovaj neiscrpan izvor energije se u Srbiji može dobiti od resursa obnovljivih izvora energije biomase, energije vetra, energije sunca, energije vode i geotermalne energije. Izvođači servisa Tender 5 će se pobrinuti da efikasno koristite obnovljive izvore energije u Srbiji, u skladu sa Zakonom i Uredbi o uslovima isporuke električne energije. Pre slanja zahteva saznajte o svim podsticajima i preprekama u korišćenju obnovljivih izvora energije, kao i da li ispunjavate uslove iz Uredbe o povlašćenim proizvođačima električne energije.\nUkoliko se odlučite da krenete sa ulaganjem u energetsku efikasnost ili već koristite obnovljive izvore energije - sunce, vetar ili vodu kao izvor energije kao i ostale čiste izvore energije, možete poslati zahtev za angažovanje firme, članice sistema Tender 5 koja će dati ponudu na Vaš zahtev i uvesti alternativne izvore električne energije u Vaš dom ili poslovni prostor ili popraviti ukoliko se pojavio kvar na postojećem mini vetrogeneratoru, vetroturbini, vetroelektrani, solarnom sistemu i dr. Pošaljite zahtev za ovu vrstu posla, popunjavanjem formulara sa podacima i opisom posla koji se nalazi ispod.\nBez obzira da li ste se odlučili da obnovljive izvore dobijete iz biomase, energije vetra, sunca, vode ili geotermalne energije, izvođači servisa Tender 5 će Vam odgovoriti svojom ponudom na zahtev koji pošaljete. Biomasa se najviše koristi za zagrevanje domaćinstava na daljinsko grejanje, ali i za proizvodnju električne energije. Pored toga na raspolaganju su Vam biogorivo i biogas. Ukoliko se odlučite za upotrebu ovog energenta u svom domaćinstvu, pošaljite zahtev na naš sistem, dobićete konkurentne ponude naših partnera. Među alternativnim izvorima energije, zastupljena je i energija vode - na malim vodotokovima možete graditi mini hidroelektrane koje spadaju u kategoriju povlašćenih proizvođača energije. Prema najavama, planirano je da se narednom Uredbom o podsticajnim merama uredi da status povlašćenog proizvođača imaju mini hidroelektrane snage do 30 megavata.\nEnergija vetra trenutno prestavlja najzastupljeniji vid korišćenja obnovljivih izvora energije u svetu. Prednosti korišćenja energije vetra za pretvaranje iste u električnu energiju leže u neiscrpnoj količini energije kao i ekonomskoj opravdanosti. Naši izvođači će odgovoriti na Vaš upit koji se tiče proizvodnje, instalacije i/ili popravke elektrane na vetar, mini vetrenjače za proizvodnju struje, vetrogeneratora...\nKorišćenje sunčeve energije je takođe sve zastupljenije, popunite formular i pošaljite zahtev za izradu solarnih sistema ukoliko želite da pređete makar i delimično na solarno grejanje svog domaćinstva. U bazi majstora se nalaze i firme iz cele Srbije koje će dati ponudu na Vaš tender za postavljanje novog sistema grejanja i grejnog tela u domu.


► Predsednik Uefa pozvao vlade da pojačaju rat protiv rasista\nPredsednik Evropske fudbalske unije (Uefa) Aleksandar Čeferin pozvao je danas vlade da pojačaju "rat protiv rasista" kako bi pomogle fudbalskim zvaničnicima da izbace rasizam sa stadiona, nakon što su engleski reprezentativci vređani u Sofiji tokom utakmice sa Bugarskom.\n"Verujte mi, Uefa je posvećena da uradi sve što može da eliminiše ovu bolest iz fudbala. Ne možemo sebi dozvoliti da budemo zadovoljni, uvek moramo da se trudimo da ojačamo svoju odlučnost. U širem smislu, fudbalska porodica, svi od administratora do igrača, trenera i navijača moraju da rade zajedno sa vladama i nevladinim organizacijama, da vode rat protiv rasista i marginalizuju njihove gnusne poglede", naveo je Čeferin za Asošiejted pres.\n"Sami fudbalski savezi ne mogu da reše ovaj problem. Vlade moraju da urade više po tom pitanju. Napredak ćemo postići samo zajedničkim radom, u ime pristojnosti i časti", naveo je Čeferin.\n"Kao upravno telo, znam da nećemo pobediti na takmičenju popularnosti, ali neki stavovi izraženi o pristupu Uefe u borbi protiv rasizma bili su preterani", dodao je on.\nRepubličke sportske igre paraplegičara i kvadriplegičara Srbije održaće se u sredu 23. septembra na Borskom jezeru, a radi sprečavanja širenja zarazne bolesti izazvane koronavirusom, ove...\nSrpski teniser Dušan Lajović nije se večeras plasirao u četvrtfinale turnira u Rimu.\nValensija pobedila Levante\nFudbaleri Valensije pobedili su večeras na svom terenu Levante sa 4:2, u utakmici prvog kola španskog prvenstva.\nJavor pobedio Vojvodinu\nFudbaleri Javora pobedili su večeras na svom terenu u Ivanjici Vojvodinu sa 2:0, u utakmici sedmog kola Super lige Srbije i naneli joj prvi poraz u prvenstvu.


Juve mu pronašao zamenu, Brazilac se seli već u januaru? - Sportske.net\nJuve mu pronašao zamenu, Brazilac se seli već u januaru?\nU Torinu su svesni da bi mogli da ostanu bez važnog igrača, pa su već krenuli u potregu za njegovom zamenom.\nLiverpul bi mogao da finansira Nejmarov transfer!Čelsi - Još jedan igrač preti odlaskom!Ronaldovih 100 dana, da li je Juve pogrešio? Pet razloga "za" i pet "protiv"!Bufon ljut i uplašen: "Samo ne Juve, Italija nikad više"!Bufon ljut i uplašen: "Samo ne Juve, Italija nikad više"!\nAleks Sandro je odavno na radaru brojnih evropskih klubova, Čelsi, Mančester junajted i PSŽ pažljivo motre na njegovu situaciju u redovima "Stare dame".\nToga su svesni i u Torinu, pa su navodno već krenuli u potragu za njegovom zamenom.\nNa radaru "Bjankonera" tako se našao i levi bek Benfike Aleks Grimaldo, mladi Španac koji je svoje fudbalsko znanje stekao u "La Masiji", ali nikada nije dobio pravu šansu na "Kamp Nou".\nGrimaldo je na "Lužu" demonstrirao da poseduje veliki kvalitet, ove sezone je na 13 nastupa upisao dva gola i asistenciju, a brojni klubovi su i za njegove usluge svojevremeno pokazivali interesovanje.\nOstao je ipak u Lisabonu, ali je Juve navodno spreman da plati 35 miliona evra za njegove usluge i to već u januaru.\nU tom slučaju bi najverovatnije i Aleks Sandro promenio sredinu tokom zimskog prelaznog roka, videćemo kako će se ova situacija razvijati kada počne transfer pijaca.


Epidemija ubedila Bugarsku da ne okleva sa prelaskom na evro - Svet - Dnevni list Danas\nPočetna » Svet » Epidemija ubedila Bugarsku da ne okleva sa prelaskom na evro\nBugarski premijer Bojko Borisov priznao je da nije bio u pravu kada je oklevao oko daljeg napretka zemlje ka članstvu u zoni evra a da je prelazak na evro dobra stvar, „ubedila“ ga je izdašna pomoć u zoni u uslovima pandemije.\n0Piše: Beta 16. aprila 2020. 13.39\nFoto: Mattihas Balk/EPA\nIako je Bugarska zemlja najbliža ulasku u zonu evra, njen premijer pre dva meseca nije bio siguran da treba žuriti.\nPremijer je tada rekao da će Bugarska do jula odložiti planove za pridruživanje Mehanizmu deviznih kurseva (ERM II), poznatom i kao obavezna dvogodišnja „čekaonica“ za prelazak na evro.\nSada je Borisov priznao da je to bila greška.\nBugarska Prva investiciona banka (Fibank) objavila je juče unapređeni plan dokapitalizacije u visini 100 miliona evra, što je ključni korak za pridruživanje Bugarske zoni evra, prenosi EURACTIV.com.\nBorisov je međutim rekao da će Evropska centralna banka (ECB) isplatiti „hiljade milijardi“ evra podrške članicama zone evra u krizi zbog epidemije korona virusa dok će Bugarska morati da se oslanja na sopstveno zaduživanje.\n„Zato ćemo se do kraja aprila snažno zalagati za zonu evra“, rekao je Borisov dodajući da je razgovarao o tome sa šeficom ECB Kristin Lagard i „svima iz Komisije“.\nDirektorka Međunarodnog monetarnog fonda (MMF) Kristalina Georgieva smatra da je ambicija Sofije da se priključi mehanizmu ERM II i pređe na evro 2023. moguće ostvariti.\n„Svi u banakarskoj uniji, u ERM II ili u zoni evra mogu da koriste hiljade milijardi evra za oporavak. Ko nije članica, ostavljen je da se sam nosi s tim“, rekao je bugarski premijer.\nOčekuje se da će se posle samita EU 23. aprila više znati o „korona fondu“. Za sada nije jasno kako će se finansirati.\nNajveće političke grupe u Evropskom parlamentu podržavaju ideju emitovanja „obveznica za oporavak“ garantovanih budžetom EU.\nBugarska, epidemija, evro, Korona virus


28.2.2014.g.-Iako je prošla godina sa ekonomskog stanovišta bila izuzetno teška u Opštinskom udruženju penzionera u Sokocu uspjeli su da izvrše sve zacrtane obaveze, ostvare prihod od 79.530 KM, potroše 77.990 KM i zabilježe višak prihoda od 1.540 KM, ocijenjeno je na današnjoj sjednici Skupštine Udruženja .\nPodatak da od 2.600 penzionera na području ove opštine, njih 1.306 prima penziju do 300 KM govori mnogo. Do 500 KM prima 1.073 penzionera, a samo devet penzionera u Sokocu ima primanje više od 1.000 KM. Ako se ima u vidu da veliki broj penzionera živi u porodici u kojoj ostali članovi ne rade, računica pokazuje da skoro polovina stanovništva na području opštine Sokolac životari od ovog vida primanja. To je i razlog da ogroman broj penzionera traži novčanu pomoć. Udruženje nije u mogućnosti da udovolji svim tim zahtjevima, jer nema dovoljno sredstava. Organizacija koja ih okuplja, finasira se od članarine, skromnog prihoda od bifea u klubu penzionera i dotacije iz opštinskog budžeta, koja je u ovoj godini veća za 50 odsto.\n- Za povećanje dotacije iz opštinske kase, zahvaljujemo se načelniku koji ima razumijevanja za naše probleme, ali zbog slabijeg priliva u budžet veći iznos očekujemo nakon rebalansa. Uz sve finansijske teškoće i članarina nam se neredovno doznačuje. Ovom udruženju sredstva od članarine za januar nisu doznačena iako smo na samom kraju februara, tako da se dovodi u pitanje isplata novčanih pomoći i pogrebnih troškova, istakao je sekretar Opštinskog udruženja penzionera Sokolac Ljubiša Kosorić.\nOn je rekao da se veliki broj penzionera nalazi u stanju socijalne potrebe, pa im često nedostaje novac za liječenje i nabavku lijekova. Samo u prva dva mjeseca ove godine umrlo je 16 penzionera, čijim porodicama je isplaćeno ukupno 3.200 KM. U pomenutom periodu za 24 penzionera lošeg materijalnog stanja data je pomoć po 50 KM, što znači da su na samom početku ove godine stvoreni troškovi, a priliva sredstava nema. U toku prošle godine umrla su 102 penzionera, pa je na ime troškova sahrane isplaćena 21.210 KM. Pomoć porodicama umrlih penzionera u iznosu po 500 KM isplaćivao je i Fond Penzijsko invalidskog osiguranja RS.\nTreba naglasiti da se još uvijek 71 penzioner nije učlanio u Opštinsko udruženje penzionera Sokolac, i da po tom osnovu ne mogu da koriste prava određena aktima ove nevladine organizacije.\nUdruženje penzionera u Sokocu u prošloj godini uglavnom se bavilo problemima primjene i provođenja Zakona o invalidsko-penzionom osiguranju Republike Srpske, pa su zahvaljujući tim aktivnostima uspjeli riješiti mnoge dileme. „Famozni član 136.“ prema kome su po „preporuci“ visokog predstavnika u BiH, penzije isplaćivane u skladu sa raspoloživim sredstvima i kasi Fonda PIO, prerastao je u „popularni“ član 158. po kome je RS garant redovnosti isplate penzija.\nDa je Fond PIO RS u dubiozi potvrđuje i podatak da je kumulativni deficit trenutno 132 miliona KM.\n- Da bi redovno isplaćivao penzije Fond se zadužuje, na to plaća kamate, a na drugoj strani znamo da se Fondu duguje samo po osnovu doprinosa oko 400 miliona KM. Po osnovu penzija ostvarenih minulim radom u drugom entitetu Fond PIO/MIO Federacije Bosne i Hercegovine duguje penzionom fondu Republike Srpske oko 800 miliona. Po nalazu revizora Republika Srpska za 2011. duguje Fondu PIO oko 105 miliona KM. Kada bi ova sredstva bila izmirena, Fond PIO RS, ne samo da se ne bi morao zaduživati, nego bi i naše penzije bile daleko veće, tvrdi član Upravnog odbora Fonda PIO RS i predsjednik Opštinskog udruženja penzionera Sokolac Delivoje Tošić. U prošloj godini penzioneri RS izvršili su jak pritisak na vlast u Srpskoj, najavivši da će njihov Upravni odbor prerasti u Odbor za proteste, iako to za njih nije „popularan“ ni metod, ni način rada.\n- Nakon svih povećanja prosječna penzija u RS iznosi 331 KM i učestvuje oko 41 odsto u prosječnoj plati u Srpskoj, ali i pored tih pomaka i dalje smo najlošiji u našem okruženju, ocijenio je Tošić.\nPenzioneri zamjeraju preduzećima, pa čak i velikom broju budžetskih potrošača, koji ne izmiruju svoje obaveze prema Fondu PIO, isplaćujući plate bez uplaćenih obaveza državi. Kako se Republika Srpska našla u veoma teškoj ekonomskoj situaciji, opština Sokolac nedovoljno finansijski jaka da redovno izmiruje planiranu dotaciju iz kase, a broj oboljelih penzionera u stanju socijalne potrebe raste, u ovom lokalnom udruženju su odlučili da se za pomoć obrate i jačim privrednim društvima, kako bi obezbijedili pomoć onima kojima je u ovom teškom vremenu i najpotrebnija.\nNačelnik opštine Sokolac Milovan Bjelica, prvi je načelnik do sada koji učestvuje u radu Skupštine lokalnog udruženja. Bjelica je upoznao penzionere sa stanjem u ovoj lokalnoj zajednici, informišući ih o svim projektima čija realizacije je u toku i onima koji slijede.\n- Situacija je veoma teška, penzije nedovoljne za osnovne potrebe ovih ljudi koji su ugradili svoj radni vijek u razvoj ove sredine, ali sada ne možemo nešto revolucionarno uraditi po pitanju poboljšanja standarda penzionera. Mi smo grantom iz budžeta predvidjeli 15.000 KM za ovu godinu, kao i lani. Vjerujem da ćemo ove godine uspjeti da izdvojimo 18.000 KM. Često po zahtjevima pojedinaca, koji se nađu u teškoj materijalnoj situaciji odobrimo jednokratnu novčanu pomoć iz budžetske rezerve. Činimo sve što je u granicama naših mogućnosti da pomognemo, bar onima koji primaju penziju do 300 KM, a takvih je na našoj opštini 1.206. Moram naglasiti da ovi ljudi imaju razumijevanje za stanje u kome su se našli ne svojom voljom i svojim djelovanjem i pored toga strpljivo se nadaju stabilizovanju stanja u Srpskoj, rekao je Bjelica, nakon sjednice Skupštine Opštinskog udruženja penzionera u Sokocu, na kojoj je prihvaćen Izvještaj o radu u prošloj, uz završni račun o poslovanju u 2013., te program rada i finasijski plan ove organizacije za 2014. godinu.


oktobar 2020 - Akademska knjiga\nПочетна / 2020 / oktobar\nFESTIVAL KNJIGE NA OTVORENOM KNJIGA NA TRGU 24. I 25. OKTOBAR\nAkademska knjiga učestvuje na festivalu knjige na otvorenom Knjiga na Trgu, u subotu i nedelju 24. i 25. oktobra! Budući da ove godine zbog zdravstvene bezbednosti nije bilo moguće realizovati Međunarodni beogradski sajam knjiga, izdavači okupljeni u Udruženju profesionalnih izdavača Srbije (UPIS) odlučili su da izađu u susretu svojim čitaocima i da izađu na Trg […]\nObjavljeno 23/10/2020 23/10/2020\nSAJAMSKI POPUST 30%\nAkademska knjiga organizuje oktobarsku akciju! Svi naslovi su od 19. do 31. oktobra na popustu od 30% Knjige takođe možete poručiti i na našoj mejl adresi office@akademskaknjiga.com kao i na brojeve telefona 021 472 49 24; 021 657 16 10\nObjavljeno 19/10/2020 21/10/2020\nNOVA KNJIGA RANKA BUGARSKOG U IZDANJU AKADEMSKE KNJIGE\nNOVA KNJIGA RANKA BUGARSKOG LINGVISTIČKI MEMOARI Nedavno je iz štampe izašla najavljivanja knjiga poznatog lingviste Ranka Bugarskog. Ova knjiga je rezultat autorovog pokušaja da zaokruži i od zaborava spase neke važnije fragmente jednog dugog i bogatog lingvističkog pamćenja, i tako predstavlja svojevrsnu rekapitulaciju njegovog višedecenijskog rada. Ona sadrži sažet rezime njegovih nastavničkih i naučno-stručnih delatnosti, zatim […]\nObjavljeno 08/10/2020 08/10/2020


Srpski košarkaš je najkorisniji igrač španskog evroligaša sa 15,7 poena, i 4,6 asistencija po utakmici. Kako javlja "Eurohups", on poslednja tri dana ima problem sa gripom i neće biti u prilici da pomogne saigračima na gostovanju u Beogradu, koja je jako važna za ekipu Unikahe.\nSa druge strane, Šermadini ima problem sa povredom metatarzalne kosti i tek će biti poznato koliko će odsustvovati.\nSedam utakmica pre kraja, Unikaha je deseta na tabeli Evrolige sa učinkom 10-13, i na dve pobede zaostatka u odnosu na osmoplasirani Makabi Tel Aviv. Crvena zvezda je na 12. mestu sa 9-14.\nUtakmica između Crvene zvezde i Unikahe igra se u petak u dvorani "Aleksandar Nikolić" i počinje u 19 časova.


VAŽNO SAOPŠTENJE u vezi sa podnošenjem prijava za pohađanje obuke za vozača tramvaja\nAgencija je u skladu sa odredbama Zakona o bezbednosti saobraćaja na putevima angažovala pravno lice da vrši obuku kandidata za vozača tramvaja, i to „JAVNO KOMUNALNO PREDUZEĆE GRADSKO SAOBRAĆAJNO PREDUZEĆE BEOGRAD, BEOGRAD – GSP“.U vezi sa gore navedenim stekli su se uslovi za početak realizacije obuke za vozača tramvaja.Agencija ovim putem poziva sva zainteresovana lica za pohađanje obuke za vozača tramvaja da se prijave za obuku.\nAgencija je u skladu sa odredbama Zakona o bezbednosti saobraćaja na putevima angažovala pravno lice da vrši obuku kandidata za vozača tramvaja, i to „JAVNO KOMUNALNO PREDUZEĆE GRADSKO SAOBRAĆAJNO PREDUZEĆE BEOGRAD, BEOGRAD – GSP“.\nU vezi sa gore navedenim stekli su se uslovi za početak realizacije obuke za vozača tramvaja.\nAgencija ovim putem poziva sva zainteresovana lica za pohađanje obuke za vozača tramvaja da se prijave za obuku.\nViše informacija u vezi sa prijavljivanjem za pohađanje obuke možete videti OVDE.\nU odnosu na broj prijavljenih kandidata Agencija će formirati spisak kandidata koji će u narednom periodu da započnu proces obuke i blagovremeno će obavestiti, na svojoj internet stranici, sve zainteresovane kandidate o vremenu i mestu pohađanja obuke.\nUplata naknade za organizovanje obuke za upravljanje tramvajem, u iznosu od 5.000 dinara vrši se u skladu sa Uredbom o cenama usluga koje vrši Agencija za bezbednost saobraćaja („Službeni glasnik RS“, broj 121/12 i 39/16). (primer uplatnice)\nZa više informacija u vezi sa naknadom vršenja obuke za upravljanje tramvajem možete se obratiti GSPu.


Vesti Autor:N1 Beograd28. nov. 202110:21 > 10:3578 komentara\nProfesor Filozofskog fakulteta Oliver Tošković izjavio je komentarišući jučerašnje incidente tokom protesta građana i aktivista više ekoloških udruženja, da ga plaši to što takvi sukobi mogu da se razbukte do neviđenih razmera, da se "ljudi biju jedni protiv drugih na ulicama" i da to mora da se spreči. On je istakao da veruje da veliki deo opozicije, a da se nada i deo vladajuće strukture zazire od takvog razvoja situacije, ali da je "kada dogori - to neizbežno i da su ovakve situacije bure baruta koje može da eksplodira". "Srbija je podeljena i to nije dobro. Moraju se smiriti tenzije", rekao je Tošković. On je, međutim, dodao da vlast koristi svaku priliku umesto da smanji te tenzije - da nas podeli još više.\nPodsetio je na jučerašnje reči predsednika na skupu SNS koji je rekao: „Neko nam brani slobodu kretanja, a Srbi su inadžije“. Time je, kaže profesor, Vučić pristalice SNS nazvao Srbima. „A šta smo mi ostali? Još jednom je iskoristio priliku da nas podeli. Uloga predsednika je da nas umiri i izađe u susret jednima i drugima. A ovoga puta to jednostavno – samo da ne stavi potpis na ova dva zakona“, rekao je Tošković.\nZavršen protest u Šapcu – privedeni traktoristi pušteni, policiji dat rok\n27. nov. 2021 22\nUpitan zašto su baš sporni zakoni o eksproprijaciji i referendumu doveli do toga da građani izađu na ulice u tolikom broju i na toliko mesta u Srbiji, on je rekao da ima utisak da je to nešto što se akumuliralo vremenom i da tema utiče direktno na veliki broj građana, naročito u zapadnoj Srbiji gde je problem Rio Tinto. Tošković naglašava da polovina Srbije i ne zna šta se dešava s tom kompanijom jer gledaju Pink i RTS. „A kada slušate ljude iz doline Jadra, vidite da su ogromnom problemu, da je dogorelo, sada je došlo do toga da neko tim ljudima uzme kuću i ti ljudi nemaju gde. Verujem da se deo ljudi oseća kao da su na Ceru 1914. godine – dolazi vam neprijatelj, morate da se branite, ali neprijatelj ne nosi topove i haubice – već zakon“, rekao je Tošković.\nKaže i da razume potrebu da se država ekonomski razvija, ali da ne možete da radite to preko ljudi koji neće da daju zemlju, pogotovo ako su tačni podaci da je prihod u tom kraju od poljoprivrede veći od potencijalnog prihoda od rudnika. Ističe i da ljudi ostaju u poluinformacijama umesto da se organizuje javna debata i da se ljudi ubede da će im biti bolje od rudnika ako će to biti tako, umesto preko noći da se donese zakon i da se ljudima uzme kuća.\nPovodom obračuna u Šapcu tokom kog su ljudi sa motkama nasrnuli na učesnike protesta, on naglašava da je sigurno da je te ljude organizovao neko ko je protivnik protesta i da je nemoguće da se destak ljudi setilo da uzme s istog stovarišta motke i samo se tu pojavi. „Možemo pretpostaviti da su u pitanju ljudi bliski vlasti“, rekao je Tošković i dodao da ga plaši što takvi sukobi mogu da se razbukte do neviđenih razmera.\nOn je preneo i da je devojka koju je policajac u Beogradu prebacio preko bankine na autoputu njegova drugarica iz srednje škole i da je bila u šoku kada se to dogodilo pošto je krenula da izlazi sa puta, okrenula se nešto da gaže i policajac je neočekivano gurnuo.\nPrenosi i da su mu, s druge strane, ljudi iz Novog Sada preneli da je policajac na protestu učesnicima rekao: „Sledeće subote povedite i moju decu“. „Polovinu među policajcima je sramota što su tamo. Srbija je podeljena i to nije dobro“, kaže Tošković.\nOn je naglasio da bi Vučićeva odluka da ne potpiše zakone bio čin dobre volje i obaveze predsednika da izađe u susret delu građana, ali da ne zna da li će to uraditi. „Ne mogu da predvidim, mogu da se nadam da će to uraditi“, rekao je profesor.\nTošković kaže da je surtuacija takva da nema poreverenja ni u jednu instituciju, a najmanje u predsednika i da misli da će taktizirati i gurati do ivice ponora. „Ako shvati da će moći da mu prođe zakon on će ga potpisati“, rekao je profesor i ocenio da će, sa druge strane ako bude pritiska spolja i ako Vučić proceni da će mu glasovi pasti – neće potpisati zakone. „To balansiranje je velika kocka koja može da nas košta života“, rekao je.\nPovodom potpuno različitog izveštavanja nezavisnih medija i onih pod kontolom vlasti, od kojih neki nisu ni izvestili o protestu, on ističe da je dobro da imamo različita mišljena ali da ovo nisu različita mišljenja, već navijačka kampanja, a da i sama premijerka kao da je navijač sa tribina. „A mi imamo tuču na tribinama dve strane, a ne navijanje“.\nPovodom predstojećih izbora istakao je da misli da postoji velika verovatnoća da opozicija osvoji Beograd, da je ta verovatnoća za predsedničke izbore manja, kao i da je dobro za opozicione kolene da se više ujedine i stanu iza jednog ili dva kandidata. Koliko god da ih bilo opozicione koalcije ne smeju da ulete u zamku da se bore međusobno za glasove. „Ako se tako ujedine velika verovatnoća je za beogradske izbore i dobro bi bilo da opozicija jasno kaže biračima šta dan posle, šta ako bude masovna krađa izbora i pritiska na birače“, rekao je on.\nKaže da opozicija treba da jasno kaže sutradan ako se to desi u Beogradu – mi vraćamo sve mandate.\nincidentoliver toškovićprotestrio tintosukobiZakon o eksproprijacijizakon o referendumu


YUCOM: BEZ POSTUPKA ZA ZLOUPOTREBE NA KONKURSU VULINOVOG MINISTARSTVA - Magločistač\nPočetna Vesti YUCOM: BEZ POSTUPKA ZA ZLOUPOTREBE NA KONKURSU VULINOVOG MINISTARSTVA\nPostavio/la: MagločistačObjavljeno: 17.01.2017 Kategorija: VestiNema komentara\nPrvo osnovno javno tužilaštvo u Beogradu utvrdilo je da nema osnova za pokretanje krivičnog postupka zbog zloupotrebe u sprovođenju konkursa Ministarstva rada Srbije za usluge socijalne zaštite 2014. godine, saopštio je danas Komitet pravnika za ljudska prava (YUCOM).\nYUCOM je u saopštenju za javnost naveo da tužilaštvo “posle više od dve godine prikupljanja obaveštenja nije našlo osnove za pokretanje krivičnog postupka protiv NN lica, umešanih u sprovođenje konkursa Ministarstva za rad, zapošljavanje i socijalnu politiku kojim je pokušana nezakonita dodela više od dva miliona evra namenjenih uslugama socijalne zaštite”.\n“Na kraju, posle prikupljanja obaveštenja odlučilo je da ‘nema zakonskog osnova za pokretanje krivičnog postupka protiv bilo kog lica, za bilo koje krivično delo za koje se krivično gonjenje preduzima po službenoj dužnosti’”, navodi se u saopštenju kojim je YUCOM pozvao tužilaštvo da preispita odluku.\nKrivičnu prijavu su podneli YUCOM, Građanske inicijative, Centar za praktičnu politiku i Centar za istraživanje, transparentnost i odgovornost (CRTA).\nDodaje se da te organizacije nisu pozvane radi prikupljanja obaveštenja o navodima o zloupotrebama tokom konkursa, te je “nejasno kojim informacijama se rukovodilo tužilaštvo”, čija odluka “jasno doprinosi nastavku kulture neodgovornosti za zloupotrebe i kršenje propisa u obavljanju javne vlasti”.\nKonkurs koji je bio raspisan 2014. godine, poništen je pošto su organizacije civilnog društva ukazale na zloupotrebu, a novac je potom, umesto za usluge socijalne zaštite, dat Fondu za lečenje dece od retkih bolesti.\nYUCOM je naveo da je novac na konkursu dodeljen “velikom broju udruženja koja su registrovana samo mesec dana pre konkursa i koja ne ispunjavaju ni osnovne kriterijume” i “udruženjima kojima rukovode povezana lica ili lokalni funkcioneri bliski lokalnim Kancelarijama za mlade, kao i udruženjima koja imaju identična osnivačka akta, uključujući i slovne greške u statutima”.\nU saopštenju se navodi i da nema odgovora na zahteve organizacija civilnog društva “za raspisivanje novog konkursa, pokretanje istrage po službenoj dužnosti i efikasno procesuiranje svih odgovornih za pokušaj zloupotrebe novca poreskih obveznika i razrešenje ministra za rad Aleksandra Vulina”.\nYUCOM je saopštio i da je podnet zahtev za pristup informacijama od javnog značaja kojim se od tužilaštva traže informacije o postupanju u tom predmetu.


Miroslav Vasin otvorio XV Međunarodnu konferenciju Savremene tendencije u turizmu i hotelijerstvu\nBack PRIVREDA INSTITUCIJE Miroslav Vasin otvorio XV Međunarodnu konferenciju Savremene tendencije u turizmu i hotelijerstvu\npetak, 27 septembar 2013 10:51\nJubilarna XV godina održavanja Međunarodne konferencije „Savremene tendencije u turizmu i hotelijerstvu – CTTH“, čiji je organizator Departman za geografiju, turizam i hotelijerstvo Prirodno-matematičkog fakulteta u Novom Sadu, podržan od Ministarstva obrazovanja, nauke i tehnološkog razvoja i resornih sekretarijata Vlade AP Vojvodine održava se 26 i 27. septembra 2013. godine u Privrednoj komori Vojvodine.\nKonferenciju je otvorio pokrajinski sekretar za privredu, zapošljavanje i ravnopravnost polova Miroslav Vasin i tom prilikom rekao:\n-Kao i u svim drugim oblastima Pokrajinska vlada konsultuje Univerzitet u Novom Sadu i sve fakultete o tome koji korak treba činiti u oblasti koje oni pokrivaju, tako da ćemo i ovde razmeniti iskustva, mišljenja, poslušati sugestije i savete, predstavnika visokoobrazovnih ustanova, stručnjaka iz oblasti turizma i hotelijerstva. Kako bi se unapredila ponuda potrebno je obratiti se nauci i struci. Ja bih se malo našalio i rekao da postoje dve oblasti gde smo svi stučnjaci: fudbalska reprezentacija Srbije, gde smo svi selektori i turizam, gde svi smatramo da one ideje koje imamo u glavi treba da budu odlučujuće u primeni turizma. Vlada AP Vojvodine se u svim oblastima u kojima ima nadležnost oslanja prvenstveno na Novosadski univerzitet. To Vojvodini obezbeđuje neprekidni napredak, bez obzira što neki Vojvodinu pokušavaju da predstave kao region koji zaostaje. Vojvodina je u Srbiji od svih regiona najnaprednija po svim pokazateljima.\nU oblasti turizma je došlo do značajnog napretka, prvenstveno u strukturi infrastrukturnih objekata, kvalitetu usluge. Izgradnjom hotela „Premier Aqua“ visoke A kategorije u Vrdniku, dobili smo još jedan hotel koji je obogatio ponudu tog banjskog mesta, bisera naše turističke ponude. Međutim, ono što nam nedostaje, nedostaje nam svest. Svest se polako menja. Ne možemo nikako da prihvatimo, kao Slovenci ili Mađari, da je svaka kuća u Vojvodini deo turističke ponude, jer sam ulazak u Vojvodinu i Srbiju je momenat kada turista počinje da se suočava sa slikom o toj zemlji. Njegova slika sigurno nije povoljna kada prolazi kroz sela koja su neuredna, kada prolazi kraj kuća koje nisu okrečene, gde trava nije pokošena, gde nema cveća na prozorima. Cilj ćemo ostvariti tek onda kada svi građani Vojvodine budu shvatili da je njihova kuća, njegovo dvorište i sve ono što se vidi, da sve to jeste turistička ponuda. Mi imamo izuzetno šaroliku turističku ponudu koja se bazira na najvećim vrednostima, a to je činjenica da ovde živi veliki broj nacija sa svojim običajima, jelima, kulturno umetničkim sadržajima. Ali, ako sve to ne oplemenimo jednom svešću da moramo učiniti kompletnu sliku o lepom, u skladu sa akcijom koju sprovodimo, „cela Vojvodina mora biti turistička razglednica“, onda nećemo otići mnogo daleko, jer turista dok ne dođe do jednog lepog mesta, prvo vidi njene zapuštene delove, kuće koje su neuredne i već na svoje odredište dolaze neraspoloženi i sa slikom o jednom regionu koji je turistički neatraktivan.\nKoliko ova konferencija i Dunavska strategija mogu da pomognu nastojanjima da se približimo evropskim tokovima?! Nažalost, ono što radimo vrlo se malo prikazuje i u Srbiji, pa čak i ovde u Vojvodini. Podsetiću da je pre nekoliko meseci održan jedan od najznačajnijih skupova u istoriji Vojvodine, skup četiri najrazvijenije regije Evrope. Planiramo da već u roku od sledećih mesec dana održimo još tri značajna međunarodna skupa, jedan će biti skup privrednika iz Dunavske regije, tzv. Dunavski Business Forum, zatim će nam doći učesnici iz jedanaest zemalja koji će učestvovati na jednom međunarodnom projektu, imaćemo susrete sa stranim investitorima iz nekoliko zemalja. I pored toga što nije dobro da se takve aktivnosti ne vide, one u principu šalju pozitivnu poruku ne samo iz Vojvodine nego i iz Srbije. Mi takve aktivnosti sprovodimo i sigurno je da na tome nećemo stati. Naš cilj je da se Vojvodina, koja je postala evropski region i ponaša evropski. Mi smo ubeđeni da ako se mi ponašamo evropski, a kao značajan deo Republike Srbije, da je to u korist cele naše države i da je to najbolji podstrek našem evropskom putu - rekao je na kraju gospodin Miroslav Vasin.


Počela serija panela u sklopu Konferencije o budućnosti Evrope | PCNEN\nObjavljeno: 17.09.2021, 18:53h\nPrvi od četiri panela evropskih građana u okviru Konferencije o budućnosti Evrope počeo je danas u Strazburu i traje do 19. septembra, saopštila je Evropska komisija, prenosi euractiv.rs. (Foto: AFP)\nPaneli su temelj Konferencije o budućnosti Evrope i okupiće 800 građana iz svih sredina i djelova EU.\nKonferencija o budućnosti Evrope zamišljena je kao forum za povezivanje evropskih građana, civilnog društva i evropskih institucija s ciljem da Evropljani kažu kakvu Uniju žele i kako njome upravljati.\nPlanirana četiri panela biće održana od septembra 2021. do januara 2022. a na svakom će učestvovati po 200 građana koji odražavaju demografsku i socijalnu različitost EU.\nGrađani će na panelima iznositi konkretne preporuke o smjeru kojim bi Evropa trebalo da krene.\nIstiče se da će najmanje trećina učesnika svakog panela biti mlađa od 25 godina.\nUčesnici svakog panela sastaće se tri puta i razgovarati o ekonomskim temama, obrazovanju, mladima, evropskoj demokratiji, vladavini prava, klimatskim promjenama i ekologiji, zdravlju, položaju EU u svijetu, migracijama.\nNa završnom zasijedanju panela građani će uobličiti preporuke o kojima će se raspravljati na plenarnoj sjednici Konferencije. Zatim će po 20 građana iz svakog panela učestvovati u raspravi s predstavnicima institucija i savjetodavnih tijela EU, nacionalnih parlamenata, socijalnih partnera, civilnog društva i drugih kao punopravni članovi plenarne sjednice Konferencije.\nNakon preporuka i rasprave, biće urađen izvještaj a Evropski parlament, Savjet EU i Evropska komisija će zatim ispitati kako mogu efikasno da djeluju na osnovu tog izvještaja.


“Hamam Balkanija” Vladislava Bajca na kineskom predstavljen u Pekingu – Bookvar\n“Hamam Balkanija” Vladislava Bajca na kineskom predstavljen u Pekingu\nRoman Hamam Balkanija Vladislav Bajca (Arhipelag, 2008) upravo je objavljen na kineskom jeziku. Ovaj nesvakidašnji događaj po srpsku književnost desio se na nedavno završenom Međunarodnom pekinškom sajmu knjiga. Na predstavljanju knjige na štandu domaćina govorio je jedan od prevodilaca romana profesor Cu Jue, dekan Škole za strane studije Univerziteta Anhui (drugi prevodilac romana je profesor Can Ćanvang, prodekan iste ustanove). O knjizi su govorili i Lin Ćingfa, glavni urednik grupacije kompanije Tajm Pablišing end Medija, sačinjene od devet izdavačkih kuća, i direktor i glavni urednik Izdavačke grupe Anhui.\nSrpski izdavač romana Vladislava Bajca Arhipelag objavio je roman Hamam Balkanija u 8 izdanja na srpskom jeziku, a knjiga je do sada objavljena na jezika, među kojima su i arapski, engleski, nemački, francuski, turski i italijanski jezik. Rusko izdanje romana Hamam Balkanija očekuje se do kraja oktobra ove godine.


Savremeno dizajnirani stan u Milanu - Moj Enterijer – Kupatila, Nameštaj, Kuhinje, Garniture...\nStan koji vidite u galeriji nekada je izgledao sasvim drugačije, posedovao drugi plan prostora, raspored otvaranja i druge elemente, koji su ga učinili nepogodnim za njegovog vlasnika, ali i današnjicu.\nDizajn ovog prefinjenog stana nastao je kao deo saradnje arhitekata Andrea del Pedra iz arhitektonskog studija ANDEarchitettura i dizajnera enterijera, Đan Paola Venijera, koji su zajednički pronašli inspiraciju u originalnoj arhitekturi dvadesetog veka, iz koje inače potiče zgrada u kojoj se stan o kom govorimo i nalazi.\nOvaj privatni stan u vlasništvu je mladog čovega koji je imao snažnu potrebu da u potpunosti renovira i transformiše svoj prostor kako bi on više odgovorio na njegove potrebe. Umesto tri spavaće sobe, dnevnog boravka i studija u kom se obavlja rad, ovaj stan sada ima jednu veliku spavaću sobu, grandiozno i velikodušno dizajnirani dnevni boravak i studio, koji igra ulogu gostinjske sobe po potrebi, što daleko više odgovara njegovom stilu života.\nOsim promene rasporeda, u ovom stanu su renovirani brojni originalni detalji, poput drvenog parketa u dnevnom boravku kome je vraćen nekadašnji sjaj. Gipsani detalji na plafonu i u ostatku stana stvorili su novi osećaj svežine u prostorijama gde je najdominantnija plava boja, predstavljena komadima nameštaja. Elegantni italijanski Terazzo podovi, obuhvataju prostor od ulaza do kuhinje, savršeno akcentujući nameštaj od mesinga, koji je dodatno ispraćen komadima rasvete istog stila.\nRezultat renoviranja ovog stana je prefinjeni i otmeni prostor, protkan luksuznim retro detaljima od pliša, ekstravagantnim akcentima i uopšte elementima koji nas podsećaju na glamur sedamdesetih godina.\nPROČITAJTE SLEDEĆI TEKST: Neutralni dizajn doma u Kopenhagenu


Izvor: Večernje novosti arhiva vesti 11.11.2016 - Naslovi.net\nBrazil ponizio Argentinu, Urugvaj savladao Ekvador\nVečernje novosti 11.11.2016\nFudbalska reprezentacija Brazila pobedila je u velikom derbiju Argentinu 3:0 (2:0) u Belo Horizonteu u kvalifikacijama za Svetsko prvensvo 2018. godine. Fudbalska reprezentacija Brazila pobedila je u velikom derbiju Argentinu 3:0 (2:0) u Belo Horizonteu u… »\nVečernje novosti: Mesi opet razočaran: Ovo je veliki udarac, moramo da izađemo iz ovih g...\n"Pravda" stigla Delimustafića pre nego što je uspeo da pobegne\nU velikoj akciji policije na području Sarajeva uhapšeno više od 10 osoba, među njima i bivšeg ministra unutrašnjih poslova BiH. Lažno uknjižavali napuštene stanove po Sarajevu i preprodavali ih Arapima. ALIJA Delimustafić, ratni ministar… »\nRasprodate karte za utakmicu Velsa i Srbije u Kardifu\nUlaznice za predstojeću utakmicu u Kardifu su rasprodate i koštale su od 20 do 50 funti. Ulaznice za predstojeću utakmicu fudbalskih reprezentacija Velsa i Srbije u Kardifu su rasprodate. Karte za utakmicu, koja će se igrati u subotu od 20.45 u… »\nVečernje novosti: Kolman želi revanš: Moramo da pobedimo Srbiju, oni su poslednja ekipa koja nas je dobila kod kuće\n11.11.2016 Večernje novosti, kategorije


14. 10. 2004. / 16.46\nPiše: Priredio: Davor Konjikušić\nBeslan: Pomen žrtvama\nU Severnoj Osetiji prošlog utorka završena je četrdesetodnevna žalost za poginulima u terorističkom napadu na školu u Beslanu. U napadu je poginulo 330 osoba, među kojima 172 dece. I dalje nije identifikovano 15 osoba. U glavnom hramu Vladikavkaza, crkvi Georgija Pobedonosca, služen je parastos žrtvama tragedije. Vladika Feofan pozvao je nakon molitve građane da sačuvaju spokojstvo. "Ništa neće zameniti bol i gubitak bliskih, ali se mora sačuvati hrabrost", poručio je vladika. Ima nagoveštaja da će Osetini, nakon 40-dnevne žalosti, početi osvetu Ingušima. Među teroristima je bilo i pripadnika tog naroda, a odnosi Osetina i Inguša uvek su bili napeti. Mnogi Osetini danas obećavaju da će samostalno krenuti u potragu za vinovnicima terorističkog napada. "Pitanje – kome se osvetiti, razmatraju u republici svi, bez izuzetka", pišu mediji i navode da Osetini ipak tvrde da neće početi pogrome i rasplamsavati nacionalnu mržnju. "Ja nisam divlja zver, kao što su oni koji su došli da ubijaju našu decu. Neću se svetiti porodicama ili narodima, naći ću one zbog kojih se sve to dogodilo. Ako ih ne kazni država, kazniću ih ja", rekao je jedan Osetin, koji je u terorističkom napadu izgubio celu porodicu. Parlament Igušetije danas je pozvao kolege iz Severne Osetije da ne dozvole destabilizaciju situacije na Severnom Kavkazu. "Neophodno je preduzeti sve moguće mere kako bi se isključilo prenošenje svih dejstava određenih prestupnika na nivo osetinsko-inguškog konflikta", navodi se u obraćanju.\nNjujork: Preminuo supermen\nAmerički glumac Kristofer Riv, filmski Supermen koji je pre devet godina ostao paralizovan posle pada sa konja, umro je u prošlu nedelju u 52. godini. Riv je pao u komu prošle subote, posle srčanog napada u svojoj kući u Njujorku, izjavio je njegov biograf Vesli Kombs. Glumac je proteklih nedelja imao problema sa ranama od ležanja, koje su česte kod paralizovanih ljudi. Riv je slomio vrat u maju 1995. godine kada je pao sa konja tokom takmičenja u Kulpeperu, Virdžinija. Posle višemesečne terapije sve duže je mogao da diše bez respiratora.\nOkrenuo se režiji, a čak je i glumio u rimejku filma Alfreda Hičkoka Prozor u dvorište, za koji je i dobio nagradu Udruženja glumaca za najbolju ulogu u televizijskom filmu ili miniseriji. Riv je postao veliki borac za lečenje kičmene moždine i lobirao je u Kongresu za bolje osiguranje za slične povrede. "Holivud mora da učini više", rekao je on na ceremoniji dodele Oskara 1996. godine. "Nastavimo da činimo rizike. Bavimo se problemima. Na brojne načine filmska zajednica može da učini više nego drugi. Ne postoji izazov, umetnički ili neki drugi, s kojim ne možemo da se suočimo." Riv je 2000. godine uspeo da pomeri kažiprst, a posle specijalnih tretmana ojačao je ruke i noge.\nLančijano: Kongres Roma\nNa Svetskom kongresu Roma, koji je u petak počeo u italijanskom gradu Lančijanu, za novog predsednika ove organizacije izabran je Stahiro Stankijevič iz Poljske. Tom kongresu ne prisustvuje dosadašnji predsednik organizacije, Emil Ščuka, saopštila je Informativna romska agencija. Ovo je šesti svetski kongres Roma, a prvi je bio održan 8. aprila 1971. godine u Londonu, kada je za predsednika ove organizacije izabran Slobodan Berberski Lala iz Jugoslavije. Pesma Đelem, đelem tada je proglašena za himnu Roma, a 8. april za Svetski dan Roma. Drugi kongres Roma održan je u Ženevi, treći u Getingenu, četvrti u Varšavi, a domaćin petog kongresa bio je Prag. Predsednici Svetske organizacije Roma bili su Sait Balić iz Niša, Rajko Đurić iz Beograda i Emil Ščuka iz Češke.\nKabul: Prvi izbori\nTri godine posle pada talibanskog režima, u Avganistanu su održani prvi predsednički izbori u istoriji te zemlje. Oko 5000 biračkih mesta otvoreno je prošle subote oko sedam sati po lokalnom vremenu. Za budućeg predsednika moći će da glasa oko 10,5 miliona birača i to do 16 sati. Priliku da glasaju imaće i oko 740.000 avganistanskih izbeglica u Pakistanu i između 400.000 i 600.000 Avganistanaca u Iranu. Avganistanski predsednik Hamid Karzai glasao je u Kabulu, nešto posle 10 sati. "Ovo je veliki dan za avganistanski narod koji će prvi put izabrati svog predsednika", rekao je Karzai novinarima posle glasanja. Upitan o ishodu izbora, Karzai je rekao da je "narod Avganistana pravi pobednik… identitet osobe koja će pobediti nije važan, ono što je važno jeste da Avganistan sam odlučuje o svojoj sudbini". Oko 60.000 pripadnika garde, policije i vojske obezbeđivalo je birališta, uz podršku 9000 pripadnika međunarodnih snaga i 18.000 vojnika koji su u Avganistanu od 2001. pod američkom komandom. Brojanje glasova posle predsedničkih izbora u Avganistanu nije počelo ni prošlog ponedeljka jer vlasti čekaju preporuke šta da rade sa nevažećim listićima, rekao je zvaničnik Zajedničkog izbornog tela. "Tražili smo da se odloži sortiranje, mešanje i brojanje glasova dok ne dobijemo savet stručnjaka o merama koje treba preduzeti u vezi sa određenim kutijama", rekao je potpredsednik tela Ar Rej Kenedi.


Zlatiborsko veče u Banja Luci – Vila As\nNa planinama zatvorene prodavnice i kafići za vikend\nOnlajn savetovanje za nastavnike o klimi\nAleksandar Radišić pobednik foto konkursa “Srbija bez barijera”\nBiramo cveće za javne površine\nZlatiborsko veče u Banja Luci\nU utorak, 13. novembra, u hotelu „Bosna“, za predstavnike medija i turističke privrede Republike Srpske organizovano je „zlatiborsko veče“. Promociji Zlatibora prisustvovali su konzul Republike Srbije u Banja Luci, gospodin Dragan Protić, predstavnici Ministarstva turizma i Privredne komore Republike Srpske, kao i predstavnici opštinske uprave i TO grada Banja Luka. Prisutne zvanice, veliki broj novinara i predstavnici turističkih agencija imali su priliku da se upoznaju sa ponudom planine za predstojeću zimsku sezonu, cenama smeštaja, prazničnim paketima koje su pripremili hotelijeri, a ekskluzivno je najavljen i program novogodišnjih dešavanja na Zlatiboru, koncerti Dina Merlina, grupe „Neverne bebe“ i Dragane Mirković.\nPromociju Zlatibora uveličala je i kompanija „Zlatiborac“ koja je za prisutne zvanice pripremila degustaciju svojih suhomesnatih proizvoda, a gosti su uživali u degustaciji domaće zlatiborske rakije, zvucima trube i kadrovima najlepših delova Zlatibora.\nGosti iz Banja Luke i Republike Srpske čine značajan udeo stranih posetilaca na Zlatiboru. Broj turista i noćenja sa ovog tržišta je nekoliko godina u konstantnom porastu, a ovakav trend se očekuje i u narednom periodu. Ova promocija je još jedan u nizu uspešnih događaja koji su rezultat dugogodišnje saradnje TO Zlatibor i Ministarstva turizma Republike Srpske. Da podsetimo, na Zlatiboru je početkom novembra boravila grupa novinara i delegacija grada Istočno Sarajevo i tom prilikom potpisan je Protokol o saradnji u oblasti turizma, a 20. septembra u Višegradu potpisan je Protokol o saradnji između TO Zlatibor i Ministarstva trgovine i turizma Republike Srpske.\nIzvor i fotografije: zlatibor.org.rs\nPada sneg na Zlatiboru


JKP ŠUMADIJA BEZ URBANIZMA - Glas Šumadije\nNaslovna > Grad > JKP ŠUMADIJA BEZ URBANIZMA\n24/04/2018 877Ostavi komentar na JKP ŠUMADIJA BEZ URBANIZMA\nJavno komunalno preduzeć Čistoća ubudućeće poslovati pod kao komunalno preduzeće Šumadija Kragujevac. Tom preduzeću, da podsetimo, biće pripojena javno komunalna preduzeća Zelenilo, Parking servis, Gradska groblja i Tržnice. Cilj je, navodi se u saopštenju, povećanje efikasnosti u upravljanju i poslovanju, kao i smanjenje troškova poslovanja.\nOdluka Gradskog veća, po svemu sudeći, potvrđuje informacije da će iz pripajanja javnih i komunalnih preduzeća Čistoći biti izuzet Urbanizam.\nGradsko veće je dalo saglasnost na odluku o ceni mesečnog časopisa Dečije iskre, u iznosu od 100 dinara, uz obavezu Ustanove kulture „Koraci“ da školi preda 20 posto besplatnih primeraka od ukupnog broja prodatih na mesečnom nivou.\nTagovi: JKP Čistoća Kragujevac pet u jedan Urbanizam\nPOBEDA BIRODI-A I GLASA ŠUMADIJE


FK Zemun u narednoj sezoni u Srpskoj ligi Beograd\n9. juna 2021. - 11:01\nU 34 kola minule sezone Zemunci su ostvarili tek sedam pobeda i odigrali šest utakmica nerešenim rezultatom. Fudbalski klub Zemun takmičarsku sezonu 2020/2021 završio je na 17. mestu Prve lige Srbije i narednu će igrati u trećem rangu, Srpskoj ligi Beograd.\nU 34 kola minule sezone Zemunci su ostvarili tek sedam pobeda i odigrali šest utakmica nerešenim rezultatom, dok su u 21 poraženi.\nTim koji ove godine obeležava 75 godina postojanja u svojoj slavnoj istoriji pamti i učešća u najvišem državnom rangu, kao i izlaske na međunarodnu scenu: međutim, posle dve sezone u Superligi Srbije suočava se sa odlivom iskusnih prvotimaca, što se odražava i na plasman.\nPosle dve sezone provedene u Prvoj ligi Srbije i debakla, najmlađa ekipa ove lige, uz pomoć šire društvene zajednice, stoji pred odgovornim zadatkom da stekne iskustvo, sazri i ostane u Zemunu, od Gudžulića, Jovanovića, Đalovića, Kuzmanovića, Paunovića, Cakića, Lazarevića, Jovanovića, Stokića, Mijailovića, Isidorovića, Jovančevića, Petrovića, Križana do Nenadovića i svih ostalih igrača, godišta od 2001. do 2003. i mlađih, kako bi uigrala ozbiljniji tim za predstojeće fudbalske izazove i što brži povratak u viši rang.\nRastrzani između Prve i Omladinske lige Srbije, u kojima je FK Zemun izvodio isti sastav, mladi Zemunci možda nisu ni mogli da postignu više.\nIzvor: Srbija Danas, Foto: GO Zemun\nPrethodni tekstVremeplov, 9. jun\nSledeći tekstRadovi na vodovodnoj mreži u Zemunu u četvrtak


Obeleženo partnerstvo NIS-a i Novog Bečeja u okviru programa „Zajednici zajedno“ | NIS\nNIS > Presscentar > Vesti > Obeleženo partnerstvo NIS-a i Novog Bečeja u okviru programa „Zajednici zajedno“\nObeleženo partnerstvo NIS-a i Novog Bečeja u okviru programa „Zajednici zajedno“\nDeset godina uspešne saradnje između NIS-a i Novog Bečeja svečano je obeleženo danas u Domu kulture ove vojvođanske opštine. U deceniji za nama, kompanija NIS i Novi Bečej partnerski su, u okviru NIS-ovog programa „Zajednici zajedno“ realizovali čak 55 projekata.\nZajednički cilj u toku uspešne saradnje bio je – unaprediti život lokalne zajednice u opštini Novi Bečej. Lista sprovedenih projekata je poduža, a neki od najznačajnijih su rekonstrukcija rukometnog terena u Novom Miloševu, adaptacija i opremanje galerije „Selo”, opremanje fiskulturne sale Osnovne škole “Miloje Čiplić”, adaptacija prostorija Doma kulture, podrška održavanju kulturne manifestacije „Velikogospojisnki dani“, podrška Košarkaškom klubu “Jedinstvo”.\nOvim povodom obratio se Saša Maksimović, predsednik opštine Novi Bečej koji je istakao značaj ulaganja NIS-a u ovu lokalnu zajednicu.: „Zahvaljujem se kompaniji NIS što je opštinu Novi Bečej prepoznala kao strateškog partnera. Saradnjom i zajedničkim naporima uspeli smo da realizujemo veliki broj projekata na teritoriji opštine i napravimo korak ka stvaranju lepšeg i boljeg životnog ambijenta, ali i radimo na podizanju standarda građana naše zajednice. Cilj nam je da stvorimo zdravu socijalnu kategoriju stanovništva, visok nivo svesti o životnim vrednostima, i da okupimo i zadržimo mlade obrazovane ljude koji nisu samo naša budućnost već i kamen temeljac naše države. Nadam se da će se naša saradnja sa kompanijom NIS u tom pravcu nastavi i održati“, naglasio je Maksimović.\nSrđan Dragišić, direktor Centra za projektne delatnosti u Bloku „Istraživanje i proizvodnja“ u NIS-u istakao je dugogodišnju saradnju sa Novim Bečejom. „Zadovoljstvo mi je da u ime kompanije prisustvujem proslavi desetogodišnjice programa „Zajednici zajedno“ u Novom Bečeju gde je naša kompanija u prethodnom periodu investirala više od 43 miliona dinara. Pored društveno odgovornog delovanja , na teritoriji opštine Novi Bečej se nalazi i deo našeg biznisa gde izvodimo određene istražne aktivnosti, tako da se nadamo u bliskoj budućnosti i proširenju proizvodnog kapaciteta u oblasti proizvodnje nafte i gasa, na šta smo veoma ponosni. Kompanija NIS nastavlja sa programom društvene odgovornosti i ove godine, a opština Novi Bečej kao strateški partner ostaje i dalje uključena. I u narednom periodu trudićemo se da damo svoj doprinos u podršci i realizaciji vaših želja“.\nSvečanosti su osim predstavnika opštine Novi Bečej i kompanije NIS prisustvovale mnogobrojne zvanice, a najavljeni su i novi zajednički projekti koji će dodatno unaprediti život lokalne samouprave. Događaj je ulepšan nastupima hora OŠ „Josif Marinković“, tamburaškog orkestra Osnovne škole „Milan Stančić Uča“, kao i folklornog ansambla KUD „Bećarac“.\nRazvoj partnerskih i prijateljskih odnosa sa lokalnim samoupravama, kao i unapređenje uslova života i rada građana i institucija u lokalnoj zajednici predstavlja temeljnu praksu koju kompanija NIS razvija od 2009. godine. U protekloj deceniji NIS je u projekte razvoja lokalne zajednice u 11 gradova i opština širom Srbije uložio više od milijardu dinara i realizovao preko 900 projekata.


„KLJUČNA“ I „SIMBOLIČNA“ PORUKA EU\nVrhovni sud u SAD usvojio široko pravo da građani mogu da nose oružje u javnosti, piše Njujork tajms. Radnici Hitroua najavljuju štrajk, izveštava Gardijan. Ukrajina dobila status kandidata za članstvo u EU što je krucijalan potez Brisela, prenosi Ukrinform. Dodela statusa je „simbolična poruka“, navodi RT. Vučić kaže da će u decembru „biti bolje“, objavljuje Politika\n(Ilustracija, „Nadležni poništili ograničenja Njujorka na oružje u javnosti“, prenosi NYT)\nAmerički Vrhovni sud usvojio je široko pravo građana da u javnosti nose oružje. Zaposleni na britanskom najvećem aerodromu najavili su da će stupiti u štrajk. Ukrajina je dobila status kandidata za članstvo u EU, što je „krucijalna“ (objavljuju u Kijevu), odnosno „simbolična poruka“ iz Brisela (iz ugla Moskve). Vučić kaže da će u decembru „biti bolje“.\nPravo na oružje u javnosti\n„Nadležni poništili ograničenja Njujorka na oružje u javnosti“, glavni je naslov na prvoj strani Njujork tajmsa, ispod koga piše „Par sati kasnije, Senat usvojio dvopartijski zakon o nošenju oružja“. Vrhovni sud je u četvrtak odlučio da Amerikanci imaju široko pravo da nose oružje u javnosti, čime je poništen zakon Njujorka koji je postavio striktna ograničenja na nošenje van kuće, kao i nastojanja drugih država da učine slično. Očekuje se da će novi zakon izazvati talas primedaba kojima bi da se ublaže trenutne restrikcije i prisiliće pet država da promene svoje propise. Istog dana je Senat usvojio zakon o kontroli oružja kojim se dozvoljava provena kupaca oružja od 18 do 21 godine.\nAfera oko odbijanja bivšeg američkog predsednika Donalda Trampa da prizna poraz na izborima 2020. i dalje je u vrhu strane. Veće za istrugu napada na Kapitol 6. januara prikazalo je jasnu sliku načina na koji je Tramp usmeravao široku šemu da pritisne Ministarstvo pravde da odbaci rezultate izbora, „najdrskiji pokušaj aktuelnog predsednika od vremena Votergejta da izmanipuliše da izmanipuliše“.\nRadnici Hitroua najavili štrajk\nBritanski najfrekventniji aerodrom može imati problema ovog leta nakon što su stotine zaposlenih glasale za štrajk zbog neslaganja oko plata sa Britiš Ervejzom, glavna je tema Gardijana na prvoj strani. Dva sindikata su anketirala oko 700 radnika ove aviokompanije na Hitrou, od kojih se 95 odsto njih izjasnilo da bis se priključilo obustavi rada ukoliko bi 80 odsto zaposlenih krenulo u bojkot. Datumi štrajka će biti dogovoreni u idućim danima, ali će se najverovatnije desiti za vreme školskih praznika.\nNa centralnoj fotografiji vidi se publika na Glastonberi muzičkom festivalu, dok se u vrhu strane nalazi i vest da je sud u SAD otvorio vrata „za gotove sve Amerikance koji poštuju zakon da nose skriveno i repetirano oružje u javnosti“.\nKljučni momenat za Kijev\nDavanje Ukrajini statusa kandidata za članstvo u Evropskoj uniji predstavlja „krucijalni momenat za Kijev i Brisel, za mir i demokratiju na kontinentu koji dele“, istakli su ministar spoljnih poslova Ukrajine Dmitro Kuleba i visoki predstavnikoz za spoljne poslove i bezbednost ukrainska novinska agencija Ukrinform. Kuleba i Borel su dodali da ruska agresija neće uspeti da ljudima u Evropi oduzme njihovo pravo na normalan, pristojan život, „Ukrajina će pobediti i Evropa opstati“. Oni su naveli i da će odmah početi pripreme za integraciju Kijeva u evropske strukture.\nRuske snage ispalile su zabranjene forsforne bombe na zajednicu Junakivka u regiji Sumi, saopštio je Dmitro Zivicki, predsednik Regionalne vojne administracije Sumija, a prenosi agencija u zasebnoj vesti.\n„Simbolična poruka“ Ukrajini\nTo što je Ukrajina dobila status kandidata za članstvo u EU važna je „simbolična poruka“ podrške Kijevu u situaciji trenutnog sukoba sa Rusijom, rekao je belgijski premijer Aleksandar de Kro a prenosi ruska novinska kuća RT. Za pravo priključivanje biće potrebno da prođe mnogo godina i da država usvoji mnoge reforme, dodao je on. RT podseća da Ukrajina decenijama pokušava da postane deo EU, ali da su države-članice isticale da Kijev nije spreman za članstvo. Ovaj stav je preispitan nakon što je počeo rat u februaru.\nU izdvojenoj vesti RT objavljuje i zaključke sastanka ministara odbrane Rusije i Belorusije Sergeja Šojgua i Vitkora Krenjina u četvrtak, koji su se složili da treba preduzeti hitne mere da bi se ojačali vojni kapaciteti u svetlu „neobjavljenog rata“ Šojgu je pozdravio rešenost Belorusije da se suprotstavi kursu Sjedinjenih Država i saveznika i pozvao Krenjina i delegaciju iz Minska na predstojeću bezbednosnu konferenciju u Moskvi.\nVučić oder Samitu u Briselu\nAleksandar Vučić posle Samita EU-Zapadni Balkan kaže da će „biti bolje u decemru“, što je glavna najava na prvoj strani Politike uz centralnu fotografiju predsednika Srbije. Na Samitu nije bilo nikakvih konkretnih rezultata za naš region, preneo je javnosti Vučić, izrazivši uverenje da će u decembru Srbija, Albanija i Severna Makedonija imati razloga za bolje raspoloženje. Vučić je posle sastanka EU-ZB rekao da podržava ideju francuskog predsednika Emanuela Makrona o evropskoj političkoj zajednici.\n„Pandemija korone ponovo ubrzava“, još jedan je naslov u vrhu strane, dok se afera oko Dijane Hrkalović und Nebojše Stefanovića premestila u donji deo prve strane. Uprkos toplom vremenu, pandemija kovida 19 ponovo se ubrzava u mnogim zemljama, au Srbiji iz dana u dan raste broj zaraženih. Svaka druga osoba koja je testirana na koronu u Beogradu dobila je pozitivan nalaz na postojanje virusa, a za svega tri dana broj novoobolelih je gotovo udvostručen.\n„Slučaj Fijat: Vučić, čovek koji rešava sve“, glavni je naslov na prvoj strani Danasa. Država će morati da ispuni većinu zahteva, inače radnici prete novim blokadama već u ponedeljak. U odnosu sa Fijatom, država je totalni autsajder, što je stavlja u vrlo lošu poziciju. Ljubisav Orbović kaže da mu je „poručeno da ne dolazi“, i da zato nije došao na protest. Sindikalci veruju u dogovor s predsednikom. Desnica je izostala, levica i centar su blokirali put zajedno sa fijatovcima. Osim takozvane desnice, ni predstavnici Stranske slobode i pravde koje je list kontaktirao nisu odgovorili da li su imali svoje predstavnike tokom blokade, odnosno šta misle o pobuni radnika iz Kragujevca.\nU vrhu se nalazi i najava razgovora sa Predragom Mitrićem, koji je jedan od prvih očeva koji je iskoristio zakonsku mogućnost da ostane sa detetom kod kuće uz naslov „Porodiljsko odsustvo su mi bili neki od najlepših dana u životu“.\nEski nişanlısı tarafından katledildi! Acılı anne adalet istedi: Pınar Gültekin gibi olmasın


LJUBAV ISKAZALE NA POGREŠAN NAČIN: Pomozimo Hani i Nejri iz Bihaća da se nauče kulturi | Krupljani.BA\nLJUBAV ISKAZALE NA POGREŠAN NAČIN: Pomozimo Hani i Nejri iz Bihaća da se nauče kulturi\nUslijed nedostatka kućnog odgoja i svijesti o vrijednosti gradske imovine, nesavjesni i neodgojeni pojedinci bez imalo srama odlučuju da šaraju i uništavaju javna dobra građana Bihaća.\nBrojni su primjeri uništavanja gradske imovine, sjetimo se obruča na bigremu, koševa u aleji, tabli u gradskom parku, galerije Enver Krupić, pasarele, te mnogih drugih kulturnih i historijskih objekata u gradu na Uni.\nProblem vandalizma u Bihaću zahvatio je mlade, međutim veći problem je nedostatak osude od strane njihovih roditelja, kolega, pa čak i onih kojima su poruke grafita upućene.\nNajnoviji primijer, u moru drugih, prikazuje kako su Nejra i Hana odlučile da ovjekovječe svoju ljubav, šaranjem i uništavanjem ionako uništenog Smaragdnog mosta u Bihaću, a umjesto osuda ovakvi primjer nemali broj puta bivaju i odobreni od vlastitih roditelja.\nGrađanima koji savjesno čuvaju gradsku imovinu i svjesni su vrijednosti očuvanja iste ostaje samo nada da će se ovaj negativni trend među mlađom populacijom iskorijeniti, te da će roditelji biti nosioci tih promjena, a ne postrekači.


SRBIJA GA NE VIDI, OČARAO RUSIJU - MILADINOVIĆ: Želim ruski pasoš, nadam se pozivu u reprezentaciju! | Novosti.RS\nSRBIJA GA NE VIDI, OČARAO RUSIJU - MILADINOVIĆ: Želim ruski pasoš, nadam se pozivu u reprezentaciju!\n12. 01. 2021. u 21:54\nIVAN Miladinović, nekadašnji fudbaler Jagodine i niškog Radničkog, mogao bi da postane reprezentativac Rusije.\nAktuelni član ruskog Sočija je za Sport ekspres rekao da očekuje da uskoro dobije rusko državljanstvo.\n„Planiram da uzmem ruski pasoš, tokom ove godine bi trebalo to da bude rešeno. Očekujem i da dobijem poziv za rusku reprezentaciju, u dobrim sam godinama za odbrambenog igrača, računam na to. Možda će me neko pozvati. Čekaću poziv selektora“, rekao je Miladinović.\nOn je rođen 1994. godine, u Srbiji nije privukao previše pažnje, ali se u Sočiju sjajno snašao.\nSport ekspres podseća da za Rusiju već igraju naturalizovani fudbaleri, golman Giljerme i desni bek Mario Fernandes.\n12. 01. 2021. u 21:19\n„Verovatno bi za Miladinovića bilo još lakše. Ivan je u Rusiji od 2018. godine, prošle sezone je bio najbolji igrač tima, ali je ove sezone malo u drugom planu. Ipak, Rusiji je neophodan centralni vezista, a uz sve to je Srbin, što će dolazak u ruski tim olakšati zbog kulturnih i političkih okolnosti. Izvesno je da navijači neće imati problem sa tim, a sigurno je da će biti potpuno posvećen reprezentaciji Rusije“, ističe se u tekstu.\nfudbal Sport FK Soči Ivan Miladinović\n12. 01. 2021. u 20:13


Barsa traži štopera, tri imena u igri, ponovo aktuelna priča oko Srbina! - Sportske.net\nBarsa traži štopera, tri imena u igri, ponovo aktuelna priča oko Srbina!\nKatalonci su svesni da najveći problem ekipe leži u defanzivi, pa su rešili da se time pozabave u narednom prelaznom roku.\nSada i zvanično, "Neroazuri" u nevoljiRemzi odlučio, ovo je njegov novi klub?Pa ovo je definicija filosofa Spaletija: "Da smo kao Barsa, gubili bismo 18:0 svaku utakmicu"Pomirili se? Čelsi sprema zamenu za Azara?Suarez je spasilac Barselone!\nBarselona nije najbolje počela sezonu, imaju sreću da je Real katastrofalan u Primeri, kao i da je Atletiko kiksnuo u nekoliko navrata, a dodatni problemi nastali su zbog povreda.\nNedostaje ekipi Samuel Umtiti, koji će se par meseci oporavljati od povrede, pa su tako na "Kamp Nou" rešeni da pojačaju štopersku liniju već u januaru.\nTri igrača se navodno nalaze na listi želja "Blaugrane", a među njima je i srpski internacionalac.\nNaime, Barsa želi jednog iskusnog štopera, a biraće između Davida Luiza iz Čelsija, kapitena Arsenala Lorana Kosielnog i kapitena Zenita i do skora kapitena reprezentacije Srbije Branislava Ivanovića.\nŠto se tiče Luiza, on je kod Mauricija Sarija postao standardan, te je malo verovatnoća da bi ga se "Plavci" odrekli u januaru.\nKosielni se oporavlja od teške povrede, još uvek nije zaigrao pod novim trenerom "Tobdžija" Emerijem, ali je dobio kapitensku traku na početku sezone. Videćemo šta na "Emirejtsu" misle o njegovom odlasku.\n"Mundo Deportivo" prenosi da je Ivanović možda i najbolje rešenje za Ernesta Valverdea, kako Srbin može da igra i na poziciji desnog beka, te bi na taj način Barsa jednim udarcem ubila dve muve.\nSrbin je veoma važan u Sankt Petersburgu, ali se veruje da mu Zenit ne bi stajao na putu da ponese dres slavnog katalonskog kluba.


Najbolje da pobedimo Portugal, DA NAM SE NE PONOVI ALBANIJA! Sedam godina od SKANDALA usred Beograda kada su nam upropastili kvalifikacije! - Sportal\nDetalj sa meča Srbija-Albanija 2014. godine Foto: Stare Slike\nVl.K. - Vest objavljena: 17:28 - 14.10.2021\nKvalifikacioni meč za prvenstvo Evrope, između Srbije i Albanije, koji je odigran na današnji dan 2014. godine, doneo je veliki skandal u režiji Albanaca i prekid meča u finišu prvog poluvremena, a moguće je da se ponovo sretnemo sa ovim timom i to već n\nIgrao se 42. minut utakmice kada se iznad stadiona Partizana pojavio dron, za koji je bila prikačena zastava sa iscrtanom mapom takozvane „velike Albanije“.\nOvakav vid provokacije, usred Beograda, izazvao je, naravno, burnu reakciju publike ali i igrača na terenu, koji su sudijama i delegatima ukazivali na sramotnu, politički obojenu provokaciju od stane Albanaca.\nKada je letilica prišla malo niže terenu, srpski defanzivac Stefan Mitrović je uspeo da iz skoka dohvati zastavu sa provokativnim sadržajem i ukloni je, a zatim su na njega usledili fizički ataci od strane protivničkih fudbalera, predvođenih kapitenom Loikom Canom.\nOni su pokušali da spornu zastavu istrgnu iz ruku našeg fudbaler, a tada je nastao opšti haos na terenu i utakmica je prekinuta. Na terenu su se u tom momentu našli i neki navijači, a bilo burno i u momentima kada su gostujući igrači napuštali teren i krenuli ka svlačionici, gde su bili zasuti raznoraznim predmetima ispred tunela.\nNakon prekida koji je trajao 50 minuta, a tokom kojeg su se vodile konsultacije delegata, predstavnika UEFA, ali i čelnika dve reprezentacije, odlučeno je da se susret ipak ne nastavi.\nEpilog svega bio je taj da je utakmica registrovana pobedom gostiju službenim rezultatom (0:3), iako do trenutka prekida nije bilo golova. Ovakva odluka UEFA izazvala je burnu reakciju FSS-a, koji je uputio žalbu na ovu odluku. Ipak od toga nije bilo koristi, pa su našoj reprezentaciji već tada značajno umanjene šanse za plasman na EURO, na koji se na kraju nije ni plasirala.\nKasnije je otkriveno da je ovu diverziju izveo Ismail Morina, koji je zbog toga namenski i došao u Beograd. On je letelicom upravljao sa krova crvke Arhangela Gavrila, koja se nalazi tik iza stadiona Partizana.\nSedam godina nakon ovog događaja naša reprezentacija bi ponovo da se susretne sa Albancima, ovoga puta u borbi za plasman na Mundijal.\nNaime, Albanci se u finiši kvalifikacije nalaze u borbi za drugo mesto u svojoj grupi, u kojoj se još nalaze i Engleska i Poljska, dok naš nacionalni tim pred poslednju utakmicu zauzima prvo mesto u grupi A, sa bodom više, ali i utakmicom više od Portugala.\nFudbaleri Albanije su značajno umanjili svoje šanse za baraž porazom kod kuće od Poljske (0:1), koja im sada beži dva boda. Ipak oni se i dalje nadaju da bi mogli do tog drugog mesta u poslednja dva kola, u kojima će gostovati Englezima i dočekati Andoru.\nSa druge strane Poljaci će gostovati Andori i dočekati neugodne Mađare i čini se da imaju meč loptu da obezbede makar baraž.\nPodsećamo, utakmicu između Albanije i Poljske koja je preksinoć odigrana u Tirani, takođe je obeležio prekid utakmice i skandalozno ponašanje domaćih navijača, koji su svime i svačime gađali fudbalere Poljske nakon pogotka Sviderskog.\nIpak - mi se pitamo!\nNaš nacionalni tim, za razliku od Albanaca, sve drži u svojim rukama, čak i kada je u pitanju direktan plasman u Katar, a za takav scenario im je neophodna pobeda protiv Portugala u Lisabonu, u poslednjoj rundi kvalifikacija.\nSigurno da je put do tog prvog mesta blago rečeno „trnovit“ ali izabranici Dragana Stojkovića Piksija su već pokazali da mogu da se nose sa Ronaldom i drugovima.\nIpak u slučaju da i ne uspeju da dođu do prvog mesta, plasman u baraž je obezbeđen i matematički, ali svakako bi bilo poželjno tokom njega izbeći ovakve, potencijalno zapaljive duele, kakav bi sigurno bio sa Albanijom.\nTo bi definitivno izbegli pobedama u poslednja dva kola, koja nam omogućile da ne gledamo druge ishode i nadamo se povoljnom žrebu.\nEvropski fudbal Fudbalska reprezentacija Srbije Fudbalska reprezentacija Albanije


Lončar: od početka godine zaposleno 1.644 lekara i zdravstvenih tehničara\nMinistar zdravlja Zlatibor Lončar izjavio je da će zaposleni u zdravstvu imati veće plate i najavio je da će do kraja godine u zdravstvenim ustanovama u Srbiji biti zaposleno još 1.000 zdravstvenih radnika.\nDeo lekara koji su zaposleni od početka godine Lončar je primio danas u Palati Srbije i tom prilikom rekao da su oni budućnost srpskog zdravstva.\n– To su ljudi koji treba da budu u prvom planu, koji treba da stoje ovde i govore o svojim uspesima i dostigunićima i profesionalnim usavršavanjima – rekao je Lončar.\nOn je podsetio da se posle nekoliko decenija u Srbiji ponovo grade bolnice, klinički centri, nabavljaju novi akceleratori, ali da ništa od tih ulaganja neće vredeti ako se ne nastavi ulaganje u ljude.\n– Vrlo dobro znamo šta smo zatekli kada smo došli – neko je tada mislio da je dobro da se ne odobravaju specijalizacije, da u pojedinim zdravstvenim ustanovama ima više vozača nego lekara, što je sve bio siguran put da se srpsko zdravstvo uruši – rekao je Lončar.\nŠto se tiče povećanja plata ministar je rekao da su to obećali i predsednik Srbije Aleksandar Vučić i premijerka Ana Brnabić.\n– Mi već radimo platne razrede i hoćemo da zaposleni u zdravstvu dobiju veće plate iz zdrave kase – rekao je ministar.\nOn je naglasio da je ideja vlade da se plate povećavaju iz realnih izvora, ali „tako da ne zadužujemo našu decu“.


Đokić: Srpska jedina u regionu smanjila broj nezaposlenih\n27.12.2014. / 12:59\nBANJALUKA, Novoizabrani ministar industrije, energetike i rudarstva Republike Srpske Petar Đokić rekao je da je Srpska jedina u regionu uspjela da smanji broj nezaposlenih.\nTokom rasprave u Narodnoj skupštini Republike Srpske o ekonomskoj politici za 2015. godinu, Đokić je istakao da je tokom provođenja akcionih planova Vlade koji proizilaze iz Strategije zapošljavanja utrošeno 37 miliona KM za 13.000 novih radnih mjesta.\nĐokić, dosadašnji ministar rada i boračko-invalidske zaštite, rekao je da je u ovoj godini završen Program potpunog stambenog zbrinjavanja porodica poginulih boraca i ratnih vojnih invalida od prve do četvrte kategorije koji je predvidio stambeno zbrinjavanje više od 5.000 porodica.\nPoslanik SNSD-a Milan Kovač podržao je reprivatizaciju u Republici Srpskoj, zbog toga što je, kako je rekao, provedena špekulativna privatizacija, u kojoj su tajkuni tajno kupovali jedni od drugih brojeve za licitaciju.\nKovač je rekao da je od svih privatizacija budžet Republike Srpske dobio svega 20 miliona KM.\nPoslanik SDS-a Nedeljko Glamočak, replicirajući Kovaču, rekao je da su netačne tvrdnje da je 20 tajkuna SDS-a krivo za privatizaciju u Republici Srpskoj.\n“SNSD je na vlasti od 2006. godine i formirao je Specijalno tužilaštvo Republike Srpske koje nije procesuiralo nijedan slučaj zloupotrebe privatizacije”, istakao je Glamočak.\nŠef Poslaničkog kluba PDP-a Branislav Borenović rekao je da se Republika Srpska kreditno zadužuje za budžetsku potrošnju, umjesto za otvaranje novih preduzeća i zapošljavanje radnika.\nBorenović je rekao da je u 2013. godini ukupni javni dug Republike Srpske iznosio 4,7 milijardi KM, ali da je u ovoj godini povećan za 400 miliona KM, tako da trenutno iznosi 5,1 milijardu. Srna\nTagovi: ekonomska politikanarodna skupstinanezaposlenipetar djokic


Univerzitet Čačak: Dva scenarija - Ozonpress :: internet portal\nSvi dosada izneti stavovi koji se odnose na osnivanje Univerziteta Čačak nedvosmisleno ukazuju da bi jedna ovakva institucija predstavljala ne samo korak ka realizaciji Strategiji razvoja obrazovanja u Srbiji do 2020. godine, već bi u mnogome doprinela privrednom i ekonomskom razvoju našeg grada. Na drugoj strani osnivanja državnih univerziteta, koji se, uprkos svemu, kod poslodavaca i privrednika kotiraju znatno bolje od većine privatnih univerziteta, fakulteta i visokih strukovnih škola, predstavljao bi konkretan korak u okviru decentralizacije o kojoj se govori i koja se godinama unazad najavljuje, ali bez nekakvih vidljivijih pomaka.\n– U razvijenim zemljama na čija iskustva se vrlo često pozivamo, većina visoko rangiranih univerziteta nije locirana u prestonicama i velikim metropolama. Sudeći na osnovu toga logično se nameće pitanje zašto bi, recimo, Šumarski fakultet, Rudarsko-geološki ili neka slična ustanova bila locirana u Beogradu, a ne u nekom od gradova u unutrašnjosti. Na ovaj način pospešio bi se ekonomski razvoj tih regiona, u mnogome bi se pojeftinilo školovanje studenata iz tih krajeva, a cela lokalna zajednica bi vrlo brzo osetila pozitivne efekte, ističu profesori čačanskih fakulteta, napominjući da bi uz ostale pozitivne efekte osnivanje univerziteta imalo veliki uticaj u smanjenju migracije visokoobrazovanih kadrova koji sada po završetku školovanja nastoje da ostanu u prestonici.\nAko se u obzir uzme činjenica da bi osnivač Univerziteta Čačak bila država najveći finansijski teret, odnosno troškove osnivanja i održavanja Univerziteta bi snosila Republika Srbija. Na drugoj strani, najveći deo direktnih, pozitivnih ekonomskih efekata bio bi vidljiv u Čačku kao sedištu Univerziteta. U zavisnosti od nivoa raspoloživih sredstava i obrazovne politike u slučaju osnivanja Univerziteta Čačak, kako ističu dobri poznavaoci funkcionisanja visokoškolskog obrazovanja, moguće je predvideti dva scenarija: Fiskalno-neutralni scenario i scenario kojim bi se povećao budžet namenjen visokom obrazovanju.\n– Prvi scenario podrazumeva da Republika Srbija smanjuje broj budžetskih mesta na drugim državnim akreditovanim univerzitetima i ta mesta dodeljuje Univerzitetu u Čačku. Navedeni scenario bi mogao biti praćen i prelaskom dela nastavnog osoblja sa datih univerziteta na Univerzitet u Čačku. Primenom ovog scenarija se ne bi povećali javni rashodi niti bi se stvorio pritisak na povećanje budžetskog deficita. Povećanjem budžeta za visoko obrazovanje bi se sledila opredeljenja Strategije razvoja obrazovanja u Srbiji o potrebi povećanja izdvajanja za visoko obrazovanje i ne bi došlo do smanjenja budžetskih kvota na drugim akreditovanim državnim univerzitetima. Ukupno povećanje javnih rashoda bi zavisilo od naučno-umetničkog polja, broja studijskih programa i broja budžetskih studenata koji bi bili upisani na Univerzitet u Čačku.\nPrvi scenario bi predstavljao primer odgovornog ponašanja prema javnim resursima u uslovima krize i imao bi obeležja redistributivne fiskalne politike jer bi se sredstva realocirala iz postojećih univerzitetskih centara u Užice. No, sa druge strane važno je napomenuti da postoje opravdanja i za drugi scenario jer nivo javnih izdvajanja za visoko obrazovanje u Republici Srbiji zaostaje za uporedivim zemljama Evropske unije, ukazuju zagovornici formiranja Univerziteta Čačak.\nDodatno ulaganje u visoko obrazovanje, kako ističu na čačanskim fakultetima i u lokalnoj samoupravi, dugoročno podrazumeva stvaranje osnova za povećanje konkurentnosti privrede, javnih prihoda i bruto domaćeg proizvoda što su preduslovi održivog privrednog razvoja. Direktni pozitivni ekonomski efekti osnivanja Univerziteta odnose se na ekonomski uticaj studenata, ekonomski uticaj zaposlenih i uticaj univerziteta na lokalnu privredu.


Sve manje mladih koji vole da čitaju\nMeđunarodni dan pismenosti, obeležava se širom sveta 8. septembra, sa ciljem da se međunarodna zajednica podseti na status pismenosti i obrazovanja odraslih na globalnom niovu, odnosno da se upozori na problem nepismenosti, koji još postoji u većem delu sveta.\nBrojne akcije biblioteka širom Srbije, imaju cilj da podstaknu ljude da čitaju zanimljive sadržaje u knjigama koje imaju eduaktivni, ali i relaksirajući značaj za svaku osobu.\nDa li i šta čitaju Vranjanci, za TV Info puls rgovorila je bibliotekarka Aleksandra Antić, iz vranjske biblioteke „Bora Stanković“.\n„ Trend čitanja više nije aktuelan kao pre desetak godina. Sve je manje zainteresovanih, naročito mladih ljudi. Đaci osnovnih škola čitaju samo kada moraju, uglavnom lektiru, a srednjoškolci, veoma retko. Mlađa populacija, koja prkosi razvoju tehnike i kompjutera i koja ipak redovno dolazi u biblioteku, najviše čita savremene srpske pisce za decu, poput Vesne Aleksić, Jasminke Petrović i Uroša Petrovića.\nHaruki Murakami, jedan od najpoznatijih savremenih japanskih i svetskih pisaca, autor je čije se knjige najviše traže na pozajmnom odeljenju, pored klasika, za kojima ne prolazi interesovanje kada je čitanje u pitanju.\nInače, vranjska biblioteka, ima oko 2000 članova, a česte akcije u vidu smanjenja godišnje članarine organizuju se sa idejom em da se što veći broj ljudi podstakne na učlanjenje\nPodaci govore da u Srbiji ima oko 850.000 stanovnika, bez dana škole ili sa nekoliko razreda osnovne škole. Potpuno nepismenih u Srbiji ima više od 165.000 , a sa visokim obrazovanjem je nešto više od 650.000 stanovnika . Kompjuterski je nepismeno više od 50 odsto stanovništva Srbije.\nIdeja o obeležavanju Međunarodnog dana pismenosti nastala je u septembru 1965. godine u Teheranu, na Svetskoj konferenciji ministara obrazovanja na temu iskorenjivanja nepismenosti, a kao dan obeležavanja izabran je 8. septembar.


Đerlek otkriva šta su prve mjere zbog većeg broja zaraženih - SandžakBosna\nĐerlek otkriva šta su prve mjere zbog većeg broja zaraženih\nDržavni sekretar u Ministarstvu zdravlja Mirsad Đerlek rekao je jutros, gostujući na Radio-televiziji Srbije, da se ne može čekati jesen kako bi se epidemiološke mere pooštrile, napominjući da je trenutno 40 odsto više pregleda u kovid ambulantama nego što je to bio slučaj početkom avgusta.\nOn je neveo i koja je to prva mera koju će razmatrati Krizni štab.\n„Jedna od prvih mera biće ograničavanje broja ljudi koji mogu da se okupljaju, sad je to 500, bez posebnih dozvola Kriznog štaba.Ako bude ovako brz trend rasta biće smanjen broj ljudi koji se mogu okupljati, bilo da su svadbe, veselja ili bilo koja okupljanja u pitanju“,naveo je i dodao da se ne može čekati jesen kako bi se nove mere uvele.\n„Ne možemo čekati jesen s ovim merama, pratićemo situaciju na dnevnom nivou. Trenutno je 40 odsto više pregleda u odnosu na početak avgusta.\nZahuktava se 4. talas i pravu snagu ćemo osetiti za nekoliko nedelja“, istakao je Đerlek.\nTiodorović najavio pooštravanje mera\nImajući u vidu da se približavamo cifri od 1.000 zaraženih dnevno, koju su mnogi epidemilozi najavili kao granicu posle koje se mere pooštravaju, član vladinog Kriznog štaba Branislav Tiodorović je rekao za Nova.rs da postoje uslovi za pooštravanje mera.\n„Mere će se pooštravati i povećavati sa povećanjem broja pozitivnih ljudi“, rekao je Tiodorović.\nPrema njegovim rečima Krizni štab još nije zakazan, ali se poziv očekuje svakog trenutka. On poručuje da lokalno već treba da se reaguje i ne treba čekati Krizni štab.\nOn je još ranije za naš portal naveo da bi pooštravanje mera moglo da znači skraćivanje radnog vremena kafića, zatvaranje noćnih klubova i ograničavanja broja okupljenih na javnim skupovima. Kaže da ostaje pri tome.\n„U Crnoj Gori su još pre 15 dana zbog korone i povećanja broja pozitivnih zatvorili noćne klubove i skratili radno vreme ugostiteljskih objekata. Oni zavise od turizma mnogo više nego mi, a to su morali da urade. Moramo biti objektivni i svesni realne situacije“, naglašava on.\nPrevious PRONAĐENO BEŽIVOTNO TIJELO U SJENICI: Sumnja se na ubistvo\nNext “Pune se bolnice u Srbiji, ne možemo ostati sa ovim mjerama”


Popadale najveće stranice na internetu! - Srpskacafe\nUtorak, 8.06.2021., 12:59 Utorak, 8.06.2021., 12:59\nOgroman broj popularnih web stranica, uključujući Reddit, Spotify, Twitch, Stack Overflow, GitHub, gov.uk, Hulu, HBO Max, Quora, PayPal, Vimeo, Shopify i novinske kuće CNN, the Guardian, the New York Times, BBC, Financial Times, trenutno se suočavaju sa prekidom rada.\nPrema mišljenju menadžera proizvoda u Financial Times-u, on smatra se da je razlog problem u Fastly-u, popularnom CDN (eng. Content delivery network) servisu, čije usluge koriste ove kompanije za objavljivanje svog sadržaja.\nFastly je potvrdio da se suočava sa prekidom rada na svojoj web lokaciji sa statusom. “Trenutno istražujemo potencijalni uticaj na performanse pomoću naših CDN usluga”, saopštila je kompanija.\nCDN servisi su deo internet i web infrastruktre, koja omogućava bržu isporuku sadržaja na internetu. Ove servise koristi većina internet sajtova i servisa danas, a CDN usluge nalaze se u ponudi gotovo svih velikih provajdera.


1 od 5 miliona: Novosađanima u tajnosti povećan porez na imovinu – Gerila\nGerila > Politika > 1 od 5 miliona: Novosađanima u tajnosti povećan porez na imovinu\nobjavljeno na Dec. 08, 2020 u 3:19 pm\n“Vlast u Novom Sadu nastavlja sa podmuklom otimačinom narodnih para, pa je tako u tajnosti donela odluku o poskupljenju poreza na imovinu za narednu godinu i to sakrila od javnosti, misleći valjda da ako otima u mraku to niko neće primetiti”, izjavio je danas Filip Martin, predstavnik novosadskog ogranka Pokreta “1 od 5 miliona”.\nFilip Martin je kazao da će ovom skandaloznom i nelegalnom odlukom lokalne vlasti, svi građani koji imaju nekretnine – kuću, stan ili garažu – sledeće godine dobiti uvećan porez za oko 3.000 dinara. Time se, istakao je on, nastavlja naprednjački zulum, budući da je porez za tekuću godinu već bio skočio za oko 2.000 dinara. To je izvedeno u tajnosti, s obzirom na to da građanima nije saopšteno, a na portalu Poreske uprave nema nijedne infomacije o poskupljenju, istakao je Filip Martin.\n“Deficit u budžetu je logičan usled pandemije korone virusa. Ali, umesto da gradska uprava smanji operativne troškove, i da se otkažu sumnjivi ugovori i sumnjivi milionski projekti koji uništavaju budžet, gradska vlast se odlučuje na još jedno poskupljenje koje ide preko leđa svih građana Novog Sada. U trenutku kada je u Srbiji bez posla ostalo više destina hiljada građana, i kada se očekuje da će taj broj tokom januara i februara narasti na više stotina hiljada, vlast bira da ljudima dodatno zagorča život”, naveo je Martin.\nOn je naglasio da nelegalno povećanje nameta nije ništa drugo nego dranje kože sopstvenom narodu, i to u trenutku kada ljudi umiru i kada mala porodična preduzeća nestaju pred našim očima, a da javni pokrajinski servis o tome ćuti, dajući time vetar u leđa podmuklim potezima vlasti.\n“Dosetili su se da dok su narodu vezane oči, gurnu ruku u džep i pokušaju da pokriju manjkove u kasi grada. I to samo zbog sopstvene nesposobnosti i ličnih finansijskih interesa”, zaključio je Filip Martin.\n“Nebojša Stefanović potvrdio da je Vulin štetno rukovodio sistemom odbrane”


Svakako je poznato da je cena kvadratnog metra lokala uvek visa od metra obicnog prestora za stanovanje jer je taj prostor procenjen kao pogodan i sto se tice prostorija i sto se tice same lokacije u gradu.\nKoriste se za ogranizovanje manjeg poslovnog prostora tj raznih usluznih delatnosti frizerskih i kozmetickih salona,restorana\n,kafica,nocnih klubova,banaka,i raznih trgovinskih radnji.\nCena lokala zavisi i od toga da li se nalazi medju drugim lokalima koji imaju veliku posecenost jer to svakako povecava mogucnost prometa vaseg prostora. Jedna od najpopularnijih lokacija kad su lokali u pitanju je Vračar, a činjenica da je u pitanju centar grada i blizina drugih posećenih lokala i velika frekventnost stanovništva, još ako vam se lokal nalazi blizu nekog od velikog broja restorana u Beogradu na Vračaru\n, to je pun pogodak, kao i lokali u najbolje posecenim trznim centrima koji su veoma skupi jer se predpostavlja isplativost njihovog rentiranja.\nRanijih godina to su bili City Passage i Milenijum a sada su to Delta City i trzni centar Usce.Zavisno od namene potrebne su odredjene osobine lokala kao sto je video nadzor i sigurnosni alarm ili sistem protiv pozara, a vecini lokala je neophodan mokri cvor koji je za vecinu delatnosti zakonom propisano neophodno imati u poslovnom prostoru u kome borave radnici duze od nekoliko sati.\nPri potpisivanju ugovora o iznajmljivanju uvek proveriti da li su prostorije registrovane kao lokal jer u suprotnom cena mora da bude znatno niza.Cena se uvek odredjuje po metru kvadratnom a vrlo retko ukupno i odprilike. Lokali u Beogradu su u jugoistocnoj Evropi na cak drugom mestu po visini cenai isnose 150eura po metru kvadratnom odmah posle Atine gde je metar 235eura.\nBeograd je takodje na drugom mestu po ceni lokala u trznim centrima i poredjenja radi dulplo je skuplji od Zagreba.Ovakav odnos cena pripisuje se manjku lokala u odnosu na broj stanovnika.Postoji detaljan plan i program za tekucu i narednu godinu po kome ce broj lokala u Beogradu sigurno biti dosta uvecan sto ce svi se nadaju rezultirati padom cena.Paradoks je da iako u manjku sa prstorom mnogi lokali ostaju prazni upravo zbog bezobrazno visokih cena.\nDrugi razlog za prazne lokale je zaostavstina devedesetih godina poznatija kao reketiranje.Prinudno placanje zastite odgovorilo je mnoge ljude u odredjenim naseljima od iznajmljivanja jer je odbijanje istog uvek rezultiralo obijanjem i demoliranjem prostora.\nNeki od poslovnica u samom centru koji vec godinama iznajmljuju lokale koji su u drzavnom vlasnistvu nemaju nameru da ih napustaju jer su izdavani ispod svake cene pa se cak nadaju mogucnosti odkupa ako dodje do privatizacije tih prostorija.Cesto se spekulise o dogovoru tih firmi i drzavnih organa sto i ne deluje toliko nemoguce obzirom na navedene cinjenice.\nZakljucak je da je generalno poslovanje u iznajmljenom lokalu u gradu Beogradu u jednoj vrsti krize. Za vise informacija posetite sekciju lokali Beograd ili posetite deo sajta izdavanje poslovnog prostora.\nBeograd nekretnine izdavanje » agencije za nekretnine » Beograd nekretnine » Prodaja stanova Beograd » Poslovni prostor beograd » Zemljište » Prodaja stanova » Izdavanje stanova » Izdavanje stanova Beograd » apartmani beograd » Poslovni prostor » beograd nekretnine izdavanje bez posrednika » prodaja stanova novi sad » Izdavanje stanova Novi Sad » Kuca na prodaju » Placevi beograd » stan na dan beograd » Beograd nekretnine prodaja » Prodaja kuca »


Narodna skupština Republike Srbije / Aktivnosti / Narodna skupština / Arhiva aktivnosti / Saziv od 14. februara 2007. / Poslanici\nSreda, 5. decembar 2007.\nČlanovi Odbora za inostrane poslove razgovarali sa nemačkim parlamentarcima\nDelegacija Odbora za inostrane poslove Narodne skupštine Republike Srbije, koju je predvodio predsednik dr Dragoljub Mićunović, sastala se danas u Domu Narodne skupštine sa poslanicima nemačkog Bundestaga Jirgenom Tritinom i Mariluizom Bek.\nOdržan Okrugli sto povodom Međunarodnog dana osoba sa invaliditetom\nNa inicijativu Odbora za rad, boračka i socijalna pitanja, u Narodnoj skupštini Republike Srbije, održan je okrugli sto povodom Međunarodnog dana osoba sa invaliditetom.\nRazgovor o podršci obrazovanju siromašne dece\nDelegacija Narodne skupštine u kojoj su bile Donka Banović, Snežana Stojanović-Plavšić, Elvira Kovač i Tatjana Paskaš razgovarala je danas sa predstavnicom Vlade Mađarske zaduženom za realizaciju Programa podrške obrazovanju siromašne dece Agneš Kende.\nPonedeljak, 19. novembar 2007.\nSusret predsednika Odbora za spoljne poslove Italijanskog i Srpskog Parlamenta\nPredsednik Odbora za inostrane poslove dr Dragoljub Mićunović, sa članovima Odbora Suzanom Grubješić, Milošem Aligrudićem i Balintom Pastorom, primio je danas u Domu Narodne skupštine predsednika Odbora za spoljnu politiku Predstavničkog doma Republike Italije Umberta Ranijerija.\nRazgovor delegacija Odbora za evropske integracije Narodne skupštine i Odbora za spoljnu politiku Italijanskog Parlamenta\nPredsednik i zamenik predsednika Odbora za evropske integracije Narodne skupštine Miloš Jevtić i Dušan Bajatović razgovarali su danas u Domu Narodne skupštine sa delegacijom Odbora za spoljnu politiku Predstavničkog doma Parlamenta Italije koju je predvodio predsednik odbora Umberto Ranijeri (Umberto Ranieri).\nOkrugli sto o Demokratskom nadzoru primene posebnih mera i ovlašćenja\nU Domu Narodne skupštine 14. novembra održan je okrugli sto “Demokratski nadzor primene posebnih mera i ovlašćenja”, koji je organozovala Misija OEBS-a u Srbiji.\nUtorak, 13. novembar 2007.\nRazgovor delegacije Odbora za inostrane poslove i Parlamentarne grupe Srpsko-Indonežanskog prijateljstva\nDelegacija Odbora za inostrane poslove Narodne skupštine, koju je predvodio predsednik Odbora dr Dragoljub Mićunović razgovarala je danas u Domu Narodne skupštine sa delegacijom Parlamentarne grupe srpsko-indonežanskog prijateljstva Predstavničkog doma Republike Indonezije.\nSusret Parlamentarnih grupa Srpsko-Indonežanskog prijateljstva u Domu Narodne skupštine\nDelegacija Parlamentarne grupe srpsko-indonežanskog prijateljstva Predstavničkog doma Republike Indonezije sastala sa danas u Domu Narodne skupštine sa novoformiranom Grupom prijateljstva sa Indonezijom Narodne skupštine, koju je predvodio narodni poslanik Amdžad Migati.\nPredsednik Odbora za rad, boračka i socijalna pitanja primio delegaciju ratnih zarobljenika\nMeho Omerović, predsednik Odbora za rad, boračka i socijalna pitanja primio je danas delegaciju Saveza ratnih vojnih zarobljenika Drugog svetskog rata, koju je predvodio Sava Ačanski predsednik Saveza, a u kojoj su bili i Milosav Đorđević, generalni sekretar Saveza i Nada Vukušić, član upravnog odbora Saveza.\nU Domu Narodne skupštine održana međunarodna konferencija o rešavanju problema Roma izbeglica, raseljenih lica i povratnika\nMeđunarodna konferencija o trajnom rešavanju problema Roma izbeglica, raseljenih lica i povratnika na Balkanu održana je 29. i 30. oktobra u Domu Narodne skupštine.


Narodno pozorište u Prištini, povodom 70 godina od osnivanja, dodelilo Povelju Narodnom pozorištu u Beogradu - Vesti - Narodno pozorište u Beogradu\nNarodno pozorište u Prištini, povodom 70 godina od osnivanja, dodelilo Povelju Narodnom pozorištu u Beogradu\nNarodno pozorište u Prištini, sa privremenim sedištem u Gračanici, povodom 70 godina od osnivanja dodelilo je Povelju Narodnom pozorištu u Beogradu za značajan i dugogodišnji doprinos radu i afirmaciji tog kosovsko-metohijskog teatra.\nU ime Kuće, direktor Predrag Radonjić uručio je Povelju 29. oktobra upravniku Narodnog pozorišta u Beogradu Dejanu Saviću.\nRadonjić je ocenio da je Narodno pozorište u Beogradu njihov „strateški partner, uzor i oslonac koji nam obezbeđuje prostore za pripremanje dela predstava, kada za to postoji potreba, kao i prostor gde održavamo beogradske premijere“.\nOn je istakao da im ta podrška veoma mnogo znači s obzirom na to da je taj teatar, kako je naglasio, praktično kuća bez svoje matične scene i zgrade.\n„Iako se ona vodi da je u Gračanici, mi smo, zapravo, iz našeg matičnog grada, sa naše matične scene i zgrade u Prištini, proterani“, podsetio je Radonjić.\nDodao je da pozorište na čijem je čelu gostuje u svim mestima na Kosovu i Metohiji, ali i u drugim delovima Srbije i ukazao da je, ipak, svima njima najveće zadovoljstvo i čast kada svoje predstave igraju u Narodnom pozorištu u Beogradu.\nZahvalivši se na priznanju, Savić je rekao da je ova zgrada uvek bila i dom naših dragih kolega i prijatelja iz Narodnog pozorišta u Prištini.\n„Kad god im je to potrebno i kad god se ukaže prilika, oni su ovde dobrodošli, kao kod kuće, a mi ćemo im uvek pružiti svu moguću tehničku, logističku i umetničku pomoć koja im je potrebna“, rekao je Savić i najavio da će Narodno pozorište u Beogradu, tokom naredne godine, u okviru jubilarne sezone, gostovati na Kosovu i Metohiji sa nekom od predstava sa aktuelnog repertoara.


Izvor: Dupli pas - Arhiva vesti 29.12.2010 - Naslovi.net\nDupli pas » Arhiva vesti za sreda 29. decembar 2010\nKrasić ubedljivo najbolji fudbaler Serie A (VIDEO)\nDupli pas sreda, 29. decembar 2010.\nFudbalski sajt Goal.com koji spada među najpopularnije na svetu, napravio je anketu za najboljeg igrača prve polusezone u Kalču. Ubedljivo najviše glasova osvojio je Srbin Miloš Krasić, kome je ovo prva sezona na Apeninima! Miloš je dugo čekao transfer iz CSKA i želeo je isključivo u Juventus.... »\nNokautirao sudiju na prijateljskoj utakmici (VIDEO)\nOvo je trebao da bude prijateljski turnir u čast pedesetogodišnjice postajanja stadiona Halisko, doma fudbalera meksičkog kluba Atlas. Umesto prijateljske atmosfere ovaj turnir će se pamtiti po kontraverzi, jer je vezni fudbaler kluba Tekos Rubens Sambueza fizički nasrnuo na sudiju. Za incident je... »\nJapanac zaludeo Bundesligu (VIDEO)\nApsolutni hit jesenjeg dela Bundeslige je Borusija iz Dortmunda koju mnogi već sada vide kao nove šampione. Milioneri igraju sjajno, a da su kojim slučajem pobedili u poslednjoj utakmici jesenjeg dela prvenstva, postali bi ekipa sa najboljim učinkom u prvom delu sezone u istoriji Bundeslige!... »


Zvanična Moskva: Ubistvo Sulejmanija — avanturizam koji će dovesti do porasta tenzija - 03.01.2020, Sputnik Srbija\nZvanična Moskva: Ubistvo Sulejmanija — avanturizam koji će dovesti do porasta tenzija\nUbistvo komandanta elitne iranske jedinice „Kuds“ pri Korpusu Čuvara Islamske revolucije Kasema Sulejmanija predstavlja avanturizam koji će dovesti do porasta... 03.01.2020, Sputnik Srbija\n09:30 03.01.2020 (Osveženo: 09:34 03.01.2020)\nUbistvo komandanta elitne iranske jedinice „Kuds“ pri Korpusu Čuvara Islamske revolucije Kasema Sulejmanija predstavlja avanturizam koji će dovesti do porasta tenzija u celom regionu, saopšteno je iz ruskog Ministarstva inostranih poslova.\nNavodi se da je Sulejmani bio odan kada je reč o zaštiti nacionalnih interesa Irana, zbog čega zvanična Moskva izražava saučešće iranskom narodu.\n„Ubistvo Sulejmanija, kao rezultat napada američke vojske, treba posmatrati kao pojavu avanturizma koja će dovesti do porasta tenzija. Izražavamo iskreno saučešće iranskom narodu“, ističe se.\nNešto ranije se ovim povodom oglasio i predsednik Komiteta za međunarodne poslove Saveta federacije Rusije Konstantin Kosačov, koji je rekao da ubistvo iranskog generala može da izazove nove sukobe radikalnih šiita u Iraku i pripadnika američke vojske.\nSmrt Sulejmanija potvrdile su iranske vlasti, ali i Pentagon, koji je dodao da je operacija izvedena po nalogu američkog predsednika Donalda Trampa.


“Majke Srebrenice” tužile državu Nizozemsku Europskom sudu za ljudska prava – BHDINFODESK\n“Majke Srebrenice” tužile državu Nizozemsku Europskom sudu za ljudska prava\nby Editor 21/01/2020 21/01/2020 0595\nPorodice žrtava genocida iz Udruženja “Majke Srebrenice” u ponedjeljak su Evropskom sudu za ljudska prava u Strasbourgu podnijele tužbu protiv nizozemske države.\n“Majke Srebrenice” se bore za priznavanje odgovornosti\nnizozemske države, čiji su vojnici u ime Ujedinjenih nacija bili 1995. godine raspoređeni u tadašnjoj enklavi Srebrenica, gdje je ubijeno blizu 8.000 muslimana.\nUloga nizozemskih mirovnih snaga u Srebrenici u Nizozemskoj je i dalje osjetljiva tema za koju bivši vojnici tvrde da će ih zauvijek proganjati.\nUšančene u svojoj bazi, nizozemske mirovne snage su 11. jula 1995. tu enklavu sa hiljadama izbjeglica prepustile snagama bosanskih Srba.\nUdruženje “Majke Srebrenice”, koje predstavlja više od 6.000 rođaka tih žrtava, pokrenulo je 2007. godine taj slučaj pred najvišim nizozemskim sudovima, postigavši samo djelimičan uspjeh.\nMladi Tuzlak Ismail Ćidić reda uspjehe na Duke univerzitetu


Čizmić: Donijet ćemo tri boda iz Livna - SportSport.ba\nPosušje na Koševu jače za tri akvizicije\nPosušaci gosti Sarajevu\nU nedjelju od 17 sati na stadionu Asim Ferhatović Hase Sarajevo će dočekati Posušje.\nČizmić: Donijet ćemo tri boda iz Livna\nDefanzivac Jedinstva optimističan pred Troglav\nJesenji prvak Prve lige Federacije BiH, ekipa Jedinstva, sutra će u okviru 18. kola gostovati fenjerašu Troglavu iz Livna.\nNogometaš Jedinstva, Fadil Čizmić, posebno je optimističan pred sutrašnji duel bivših premijerligaša i najavljuje pobjedu svoje ekipe.\nBišćani su u prvoj utakmici slavili sa minimalnih 1:0 golom Kahrimanovića, a ulogu favorita i ovaj put ima Jedinstvo koje će u Livnu tražiti iskupljenje za prosute bodove u prošlosedmičnoj utakmici s Igmanom.\n"Uoči utakmice s Troglavom, mi idemo dole da dobru utakmicu odigramo i normalno donesemo nova tri boda.\nEkipu Troglava respektujemo, tako da ćemo odigrati tamo jednu dobru utakmicu i donijeti tri boda Pod boriće“, kazao je Čizmić za SportSport.ba, a potom se osvrnuo na ekipu Troglava.\n"Ekipu Troglava poznajemo dosta dobro, tu su ostala tri četiri iskusna igrača, ostalo su sve juniori iz omladinskog pogona, ali to nam neće olakšavati situaciju. Nećemo podcijeniti ekipu i idemo da donesemo bodove", kazao je na kraju Čizmić.


Pišimo zajedno – TV Kikinda\nOn 23 maja, 2019 by Aleksandra Djuran\nJevrejska opština Kikinda prvi put je realizovala projekat “Pišimo zajedno”. Cilj da se jevrejska zajednica u našem gradu okrene široj lokalnoj zajednici. U okviru projekta raspisan je konkurs za najbolji literarni rad na temu: ”Holokaust i stradanje Jevreja”.\n-Stiglo je 30 radova i svi su bili odlični. Zato smo pored prva tri mesta dodelili i tri uspešne nagrade – rekla je Jana Knežević iz Jevrejske opštine Kikinda.\nPrvo mesto na konkursu pripalo je Nedi Ibrajter iz OŠ “Vasa Stajić” iz Mokrina.Drugo i treće mesto pripalo je Nikoli Kovačević iz OŠ “Jovan Popović” u Kikindi odnosno Sari Salma iz škole “Bratsvo-jedinstvo” iz Banatske Topole.\nIdeja je da se u narednom periodu uključe i srednjoškolci u pomenuti projekat. U planu Jevrejske opštine Kikinde je i rad na pozorišnoj predstavi. Prisutni đaci imali su priliku da čuju predavanje Tijane Rupčić iz Istorijskog arhiva o holokaustu u Kikindi.